ўзбекча, қадимий яҳудийча — Ismlar.com — Ўзбек исмларининг маъноси. Исмлар маъноси\nАйнан: аччиқ ёки Аллоҳнинг хоҳлагани, ёқтиргани, суюклиси\nҚар. Буви ва Марям\nҚар. Буви ва Роҳила\nДовуд (ас)нинг хизматкори, қули\nЁқуб (ас)нинг муруввати, илтифоти бўлган бола\nЁқуб (ас)нинг илтифот қилган бола туғилди (келди)\nИброҳим пайғамбарнинг қули, содиқ хизматкори\nИдрис (ас)нинг қули, содиқ хизматкори\nҚар. Идрис (Идрис+хон)\nИлёс пайғамбарнинг қули, хизматкори\nҚар. Илёс (Илёс+хўжа)\nИсмоилнинг қули, Исмоилга бўйсунувчи\nҚар. Исо (Исо+бой)\nИсо (ас)нинг қули\nИсо пайғамбар исми берилган азиз, суюкли бола ёки қар. Исо (Исо+той)\nҚар. Исо (Исо+хон)\nИсъҳоқ (ас)нинг қули, содиқ хизматкори\nҚар. Исъҳоқ ва Тўра\nҚизларнинг сараси бўлган холли қиз ёки қар. Менгли ва Сора


Самарқанддаги «Титаник» фожиаси. Аёл нега қўшнисини ўлдирди? - Zamin.uz\n«Титаник» фильмидаги муҳаббат қиссасининг қуйида биз тасвирламоқчи бўлган воқеага дахли йўқ. Аммо ушбу «Титаник»ка айш-ишрат истаб келганлар бир пайтлар жуда кўп бўлган. Шунинг учун Самарқанддаги Кимёгарлар шаҳарчасида бу уй салбий таассуротлар билан хотирланади. Ҳатто ҳозирга қадар бу хотирани сақлаётганлар, умуман, ушбу уй ҳақида ҳалиям эски тасаввурда юрганлар кўп.\nДарвоқе, «Титаник» деганимиз Кимёгарлар шаҳарчасидаги беш қаватли, 11-А уй. Шу атрофдаги энг узун ва кўриниши ҳам кемадаги палубаларни эслатгани учун аҳоли орасида «Титаник» деб ном олган.\nСобиқ иттифоқ даврида завод ишчилари оилалари вақтинча яшаши учун, майдони жиҳатидан ҳам, жойлашиш услуби томонидан ҳам бироз ноўнғай қурилган бир ва икки хонали хонадонлар унчалик қиммат эмас, шунингдек, ижарага бериладиган нархи ҳам ҳамёнбоп. Шу сабаб ҳаётидан, оиласидан қийналиб, шу ерда жойлашаётганлар кўпчиликни ташкил этади. Бу ҳолатнинг ўзи ҳам уй эгаларининг доим ўзгариб туриши ва улар билан иш олиб бориш мураккаблигини англатмоқда.\nАммо «Титаник»ка борганимизда аҳвол бир қараганда кўпчилик тасвирлагандай қўрқинчли эмаслигини кузатдик. Тоза-озода уй, ҳатто атрофида болалар майдончалари бор. Энг муҳими, уйнинг ёнида ҳудуд профилактика инспекторининг уйи жойлашган.\n— Бундан ўн йиллар аввал бу уйда туриш жаҳаннамда яшаш билан баробар эди, — дея ўша йилларни хотирлайди шу уйда истиқомат қилувчи Фароғат Тўхтамуродова. — Эшигимизни қулфлаб кириб, қулфлаб чиқардик. Кечалари ҳар куни жанжал, бақир-чақир, яна нимадир содир бўлдимикан, дея юрак ҳовучлаб турардик. Кейинги йилларда бу ҳудудга алоҳида эътибор қаратиладиган бўлди. Фақат яқинда «дом»имизда яшайдиган бир аёл томонидан содир этилган жиноят ҳаммамизни ларзага солди. Лекин тўғрисини айтадиган бўлсам, бу аёл анчадан буён тинчимизнинг бузилишига сабаб бўлаётганди.\nБу фикрни кўпчилик қўни-қўшнилар тасдиқлашди, фақат аксарияти «Исмимизни ошкор қилмай қўя қолинг», деган шарт билан. Дарвоқе, 40 ёшли Салима (исм ўзгартирилган) ҳақиқатан жуда кўпчиликнинг чин маънода тинчини бузди: шу йилнинг апрель ойида маст ҳолатда қўшниси, эркак кишини пичоқлаб ўлдириб қўйди.\nСалима бу уйда беш йилдан буён истиқомат қиларди. Икки нафар фарзанднинг онаси, шаръий никоҳдаги турмуш ўртоғи билан бир оила бўлиб яшаб келган. Аммо спиртли ичимликка ружу қўйгани учун уйида, қўни-қўшнилари айтганидай, тез-тез жанжал юзага келиб турган. Қотиллик юз берган куни эса аёл дугонаси билан заҳри қотилнинг бир-икки шишасининг «бошини еган». Қаҳ-қаҳа, бақир-чақирдан сўнг қўшнилардан бири чиқиб, уларни тартибга чақиради. «Кечаси тинчлик борми?», дея қаттиқроқ гапиради. Афсуски, одамни шерга айлантириб, руҳиятини ўлдирадиган ичимлик таъсири туфайли аёл унданам баландроқ овозда эркак кишига хезлана бошлайди. Эркак профилактика инспекторининг уйига бораман деяётган пайти кўксига пичоқ санчилади…\n– Ҳар куни ҳудудимиздан оғзаки, ёзма равишда ўнтача мурожаат бўлади, – дейди ҳудуд профилактика инспектори Бобур Ражабов. – Уйим ҳам шу ерда жойлашгани туфайли кечаю кундуз кичик жанжаллар бўйича маълумотлар дарҳол етиб келади. Бир кун давомида уч-тўрттагача можароларни ҳал қиляпмиз. Ўша битта домнинг ўзи бир маҳалланинг юкига татийдиган даражада можароли ҳисобланади. Сабаби, келиб-кетувчилар кўп. Ҳалигача яширин равишда фоҳиша сақловчилар бор. Уларнинг бири яқинда ушланди.\nҚотиллик юз берган хонадондаги аёл, унинг оиласида маҳалласи, фаоллар иштирокида доим тушунтириш ишлари олиб борилган. Натижада Салима кейинги ойларда спиртли ичимлик ичишни ташлаган, бир аёлга қаровчи сифатида иш бошлаб, ижобий томонга ўзгара бошлаганди. Афсуски, кутилмаганда шу ҳолат рўй берди.\nШу йил ҳисобида маҳаллада иккита қотиллик рўй берди. Яна бири оилавий келишмовчилик бўйича. Иккинчисида эркак киши ажрашган, аммо бирга истиқомат қилаётган рафиқасини пичоқлаб қўйган. Бу бўйича ўрганишлар олиб борилмоқда.\n– Маҳалламизга қарашли 18 та кўп қаватли уйда яшовчи оилаларнинг ҳолидан бохабар бўлиб туришга ҳаракат қиляпмиз, – дейди Шукрона маҳалласининг хотин-қизлар билан ишлаш ва оилаларда маънавий-ахлоқий қадриятларни мустаҳкамлаш бўйича мутахассиси Ҳамрохон Азимова. – Ҳозиргача маҳалламизда еттита нотинч оила рўйхатга олинган. Кўпчилик можароли деб қарайдиган «Титаник» деб номланган уй аҳолиси билан доим учрашиб турамиз. Ҳозир ҳам у ердаги ишсиз хотин-қизларга шаҳардаги «Дакка» тикувчилик корхонасига ишга жойлашиши учун имкон борлигини айтиб келяпман.\nАҳоли билан суҳбатлашарканмиз, бу ҳудудда муаммоларни ҳал қилиш учун шаҳар, вилоят ташкилотларининг эътибори лозимлигини ҳис қилдик. Хусусан, икки-уч жойда спиртли ичимликлар сотилаётган экан. Шу ерда яшовчи аҳоли бу дўконлар кечки соат тўққиздан кейин ишламаслиги тарафдори. Умуман, бу ерда спиртли ичимликлар сотуви қонунийлигини масъуллар текшириб кўриши лозим, назаримизда.\n«Титаник»да яшовчи бир аёл эса «Бизнинг «дом»га қаттиққўл бир аёллардан ҳам профилактика инспектори бўлса яхши бўларди. Ахир 100 хонадонли уйнинг 70 фоизи ёлғиз, муаммоси бор аёллар», дейди.\nБу таклифларга мутасаддилар нима дейди, билмаймиз-у, аммо битта маҳаллада шу йилнинг ўзида рўй берган иккита қотиллик бўйича ички ишлар бошқармасидан ташқари бирорта жамоат ташкилоти келиб, воқеаларни чуқур ўрганмаган экан.\n25-04-2019, 15:28, Жамият\n21-04-2019, 17:15, Жамият\nСамарқанддаги «Интурист» меҳмонхонаси бузиб, қайта қурилади\n17-06-2017, 05:12, Жамият\nКенжа ўғлини ит тишлаб олгани учун «Титаник»дан қолиб кетган оила — саодатга айланган кулфат!\n11-05-2017, 16:54, Жамият\n23-04-2017, 07:37, Жамият\n24-01-2015, 18:17, Жамият


«Барселона» президенти Жоан Лапорта жамоага Андреа Пирлони бош мураббий этиб тайинламоқчи.\n«Ювентус»нинг собиқ устози ягона номзод эмас.\nЖурналист Херард Ромеронинг ёзишича, Роналд Куман ўрнини эгаллаши мумкин бўлган 5-6 мураббий орасида Антонио Конте, Филипп Коку ва Хави ҳам бор.\nМаълумот учун, Куман Каталония клубини 2020 йил ёзидан бери бошқармоқда. Жамоа унинг қўл остида ўтган мавсумда Ла Лигада 3-ўринни эгаллади, Испания Кубогини қўлга киритди ва ЕЧЛда 1/8 финалда тўхтади.\n«Барса» бу мавсумда ЕЧЛ 1-турида «Бавария»га (0:3) мағлуб бўлгач, раҳбарият нидерландиялик мутахассисга ўринбосар қидиришни бошлади.


Сирдарё вилоятида яна бир фуқаро ЙПХ инспекторига пора берган вақтида қўлга олинди\nЖорий йилнинг 24 февраль куни Сирдарё вилояти ИИБ ЙҲХБ ЙПХ катта инспектори У.Эралов белгиланган тақсимот асосида Сирдарё тумани ҳудудида хизмат олиб бораётган вақтида, ҳайдовчи У.А. бошқарувидаги “Tracker” русумли транспорт воситасини ўрнатилган тартибда тўхтатган.\nТранспорт воситасини бошқариш ҳуқуқини берувчи ҳужжатларни текшириш ва мулоқот жараёнида ҳайдовчининг оғзидан спиртли ичимлик ҳиди келаётганлиги маълум бўлган. Инспектор ҳайдовчини мастлик ҳолатини аниқлаш мақсадида тиббий кўрикка таклиф этган. Тиббий кўрикдан ўтказилган вақтда ҳайдовчининг мастлик ҳолатида эканлиги ўз тасдиғини топган.\nИнспектор томонидан ўрнатилган тартибда маъмурий баённома расмийлаштирилиб, транспорт воситаси вақтинча сақлаш учун жарима майдончасига қўйилган.\nҲайдовчи У.А. автомашинасини жарима майдончасидан чиқариб бериш эвазига ЙПХ катта инспектори У.Эраловга 2.000.000 сўм миқдоридаги пулларни пора тариқасида таклиф этган.\nХодимнинг билдиргисига кўра, ҳуқуқни муҳофаза қилувчи органлар томонидан ўтказилган тезкор тадбир давомида ҳайдовчи У.А. ЙПХ инспектори У.Эраловга 1.902.000 сўм пулларни пора тариқасида бераётган вақтида қўлга олинган.\nҲолат юзасидан ИИВ ЎХБ Сирдарё вилояти бўйича бўлими томонидан терговга қадар текширув ҳаракатлари олиб борилмоқда.\nКиритилди: 14:09 25.02.2020. Ўқилди: 655 марта. Фикрлар сони: 0 та.\nБангладешда ҳам жамоат намозларини ўқиш тўхтатилди


Оллоҳга иймон » Категориялар » Барча мавзулар » Саҳифа : 1\nУмумий сони: 57\nРамазон суҳбатлари (20) Оллоҳни таниш 04\nРамазон суҳбатлари деб номланган дарслар силсиласининг ушбу бўлимида Оллоҳни Ал-Раҳмон исми билан таниш ҳақида сўз юритилади.\nРамазон суҳбатлари (19) Оллоҳни таниш 03\nРамазон суҳбатлари деб номланган дарслар силсиласининг ушбу бўлимида Оллоҳни Ал-Ғаний исми билан таниш ҳақида сўз юритилади.\nРамазон суҳбатлари (18) Оллоҳни таниш 02\nРамазон суҳбатлари деб номланган дарслар силсиласининг ушбу бўлимида Оллоҳни Ваҳҳоб исми билан таниш ҳақида сўз юритилади.\nРамазон суҳбатлари (17) Оллоҳни таниш\nРамазон суҳбатлари деб номланган дарслар силсиласининг ушбу бўлимида Оллоҳни таниш ҳақида сўз юритилади.\nРамазон суҳбатлари (16) Оллоҳга иймон келтириш\nРамазон суҳбатлари деб номланган дарслар силсиласининг ушбу бўлимида Оллоҳга иймон келтириш ҳақида сўз юритилади.\nСаломат қалб (11) “Оллоҳга иймон”\nУшбу дарс қуйидаги мавзуларни ўз ичига олади: – Моида сурасининг 41-оятининг шарҳи ва нозил бўлиш сабаби: “Эй Пайғамбар! Оғизлари ила иймон келтирдик, деб қалблари иймон келтирмаганлар ва яҳудий бўлганларнинг куфрга ошиқадиганларидан хафа бўлманг”; – Саҳоба Жундуб ибн Абдуллоҳ разияллоҳу анҳу айтади: “Қуръондан аввал иймонни ўрганар эдик”; – Иймоннинг биринчи рукни – Оллоҳга иймон келтиришдир. – Солиҳлар ҳаётидан мисоллар.\nРобб калимасининг маъноси


Ханчжоу-2022: Ўйинлар, рамзлар, шаҳар тузилмаси ҳақида қизиқарли маълумотлар – O'zbekiston Milliy paralimpiya qo'mitasi\nХанчжоу-2022: Ўйинлар, рамзлар, шаҳар тузилмаси ҳақида қизиқарли маълумотлар\nXIX Осиё ўйинлари 2022 йил Хитойнинг Ханчжоу шаҳрида 10-25 сентябрь кунлари бўлиб ўтади. Шу тариқа Ханчжоу Осиё ўйинларига мезбонлик қиладиган Хитойнинг учинчи шаҳри бўлиши кутилмоқда. Бунгача 1990 йили Пекин, 2010 йили Гуанчжоу шаҳарлари Осиё ўйинлари мезбони бўлган. Ушбу мусобақа қолганларидан Океания мамлакатлари ҳам иштирок этиши билан фарқланади. Яъни илк бор XIX Осиё ўйинларида Океания мамлакатлари ҳам қатнашади. Бу борадаги қарор Таиланднинг Бангкок шаҳрида Осиё Олимпия Кенгашининг 38-Бош Ассамблеясида қабул қилинган эди. Бош Ассамблея иштирокчилари Океания мамлакатларини ҳам қитъамиз спорт байроғи остида бирлаштириш учун ушбу қарорни маъқуллашди.\nБундай жараён 2017 йили Туркманистон пойтахтида ўтказилган Жанг санъати ва ёпиқ иншоотлардаги V Осиё ўйинларида синовдан ўтказилган. Ўша мусобақада Океания мамлакатларидан Фижи 1 тадан олтин ва кумуш медалларини жамғариб, ушбу минтақа вакиллари орасида етакчи бўлган эди.\n«Океания ва Осиё кўплаб жиҳатларда бир-бирига жуда яқин. Ана энди спорт бўйича бирлашмоқдамиз. Бу янгиликни эълон қилишдан бошимиз кўкка етди»,– деган эди юқоридаги Бош Ассамблеяда Океания Олимпия қўмитаси президенти Робин Митчел.\nХитой Миллий Олимпия қўмитаси 2022 йилги Осиё ўйинларини ўзида ўтказишни расман 2022 йилдаги Қишки Олимпия ўйинларини ўтказиш ҳуқуқи қўлга киритилган сўнг 2015 йил 18 август куни эълон қилди. Умуман 2022 йилги Осиё ўйинлари мезбонлиги 2015 йил Туркманистон пойтахти Ашхабодда бўлиб ўтган Осиё Олимпия Кенгашининг 34-Бош Ассамблеясида расмийлаштирилган эди. Ушбу нуфузли тадбирга фақатгина Хитой Миллий Олимпия қўмитаси томонидан Ханчжоу шаҳри номзоди қўйилган.\n2022-йилги Осиё ўйинлари 44 та спорт иншоотида бўлиб ўтиши режалаштирилмоқда. Улардан 30 таси мавжуд спорт иншоотлари, 10 таси қайта таъмирланадиган ва 4 таси янгидан қуриладиган спорт иншоотларидир.\nУшбу спорт иншоотларининг асосий қисми Ханчжоу шаҳрида жойлашган бўлиб, баъзи спорт мусобақалари шу шаҳарга ёндош Нинбо́, Шаоси́н, Хучжоу шаҳарларда бўлиб ўтиши ҳам режалаштирилмоқда.\nXIX Осиё ўйинларининг расмий шиори “Heart to Heart, Future” яъни “Келажак сари юракма юрак”.\n“Ақлли учлик” номи билан аталадиган роботлар 2022 йил Хитойнинг Ханчжоу шаҳрида бўлиб ўтадиган Осиё ўйинларининг расмий тимсолларига айланди.\nКонконг, Ляньлянь ва Чэнчэнь номидаги роботлар ўзларида шаҳарнинг ЮНЕСКОнинг Бутунжаҳон мерос объектларига кирган ҳудудларини тасвирлашган.\nБиринчи “Congcong” роботи Лянчжоу шаҳридаги археологик харобаларни билдиради. Унинг номи ушбу ҳудуддан топилган нефрит туридан олинган. Топилманинг ёши 5000 йилдан ортиқ бўлиб, унинг шарафи билан тимсол ер ва ҳосилнинг асоси бўлмиш сариқ рангни ўзида жилолаган.\nИккинчи робот “Lianlian” бўлиб, ўзида Ғарбий кўлни тасвирлайди. Унинг номи лотос баргларига тўла, яшилга бурканган кўлни, ҳаёт ва табиатни англатади.\nУчинчи робот “Чэнчэнь” Пекин-Ханчжоу Катта каналининг рамзидир. Унинг номи Катта Ханчжоу каналида жойлашган ва муҳим бино Гунчхэнь кўпригидан олинган. Робот илм-фан ва техникани ифодаловчи кўк ранг билан бўялган.\n2019 йил 8 апрель куни Осиё Олимпия Кенгаши Осиё ўйинларининг дастури спортнинг 37 турини ўз ичига қамраб олишини маълум қилди. Улардан 28 таси 2024 йилги ёзги Олимпия ўйинлари дастуридан ўрин олган. 2019 йил 12 сентябрь куни Ташкилий қўмита яна уч спорт тури дастурга қўшилиб умумий 40 тани ташкил қилганини маълум қилди.\nХанчжоу – Хитой Халқ Республикасининг, Чжэцзян. вилояти маркази яъни субпровинцал шаҳар хисобланади. Ханчжоу 10 та туман ва 3 та шаҳарчаларни ўз ичига қамраб олади. Аҳолиси 6,1 млн. киши (1998). Шарқий Хитой денгизи соҳилидаги, Фучуньцзян дарёси ва Буюк канал бўйидаги йирик порт. Ипак саноати маркази. Машинасозлик, кимё, резина, ойна-шиша, цемент, жун саноати корхоналари мавжуд. Чой қайта ишланади. Экспорт учун бамбук буюмлар ва ипакчилик маҳсулотлари ишлаб чиқарилади. Миллий университети бор.\nШаҳарга VI асрда асос солинган. 1129— 1279 йилларда Жанубий Сун сулоласи пойтахти бўлиб, Линьан деб аталган. Мўғуллар истилоси вақтида вайрон қилиниб, 1356 йилда қайта қурилган. Меъморий ёдгорликларидан Сиху кўлининг шимолида, Гушань тоғи ён бағрида ўрта асрларда қурилган боғ меъморлик ансамбли, шунингдек, будда ибодатхонаси, пагодалар сақланган. Туризм ривожланган.\nХанчжоуда “Alibaba Group” (электрон савдо), “Geely Automobile” (автомобиль саноати), “Wahaha Group” (салқин ичимликлар), “Hikvision” (видео кузатув тизими), “Loong Air” (авиа қатнов компанияси) ва йирик худудий Банк “China Zheshang Bank” қароргоҳлари жойлашган.\nХанчжоу Халқаро Аэропорти 1997 йил таъмирдан чиққан ва у Хитойдаги энг катта 10 та аэропортлардан бири ҳисобланади. Шаҳардаги темир йўл қатнови тараққий этган бўлиб, вокзали Хитойдаги энг катта вокзал ҳисобланади. Шаҳарда 2007 йилдан эътиборан метрополитен қурилиши бошланиб, 2014 йил ишга туширилган.\nШаҳардаги эътиборга молик жойлар сифатида Хитой миллий чой музейини қайд этиб ўтиш мумкин. Умуман олганда, Хитой халқи орасида қуйидаги мақол оммалашган: “Жаннат самодадир, Ерда эса Сучжоу ва Ханчжоуда”.\nДемак, Хитойда жаннат дея таърифланадиган шаҳардан бири бўлмиш Ханчжоу Осиё ва Океания давлатлари, хусусан ўзбекистонлик спортчиларни икки йилдан сўнг ўз бағрига чорлаб қолади. Ушбу тўрт йилда бир маротаба бўлиб ўтадиган, нуфузи бўйича Олимпия ўйинларидан кейинги ўринда турувчи мусобақада юртимиз спортчиларининг ғалабали одимларини давом эттиришларида омад ва зафарлар тилаб қоламиз.\nЕржас Болтаевдан навбатдаги маҳорат сабоқлари\nКоронавирус ҳақида муҳим фикрлар билдирилди


Telegramда статистика ҳақида фейк канал пайдо бўлди | NORMA.UZ\nTelegramда статистика ҳақида фейк канал пайдо бўлди\nДавлат статистика қўмитаси сохта Telegram-канал пайдо бўлганлиги, унинг маъмурлари қўмита логотипидан қонунга зид равишда фойдаланган ҳолда фойдаланувчиларни чалғитаётганлиги ҳақида огоҳлантирди.\nХабарда Давлат статистика қўмитаси https://t.me/uzstatistika ҳавола бўйича кириладиган фақат битта Telegram-канални юритишига эътибор қаратилган. Унда идора янгиликлари, шунингдек мамлакатни ижтимоий-иқтисодий ривожланишига доир долзарб таҳлилий ва статистик маълумотлар эълон қилиб борилади.\nИдора ахборот манбаини танлашда эътиборли бўлишни сўрайди.\n2020 йилда миллий ҳисобларнинг янги тизимини жорий этишни бошлайдилар\nСтатистика янада шаффоф бўлади\nБизнес МЧЖ шаклини танламоқда


Европада Хавфсизлик ва Ҳамкорлик ташкилоти эртага Бишкек ҳукумати билан Қирғизистон милиция ходимларини тайëргарликдан ўтказиш тўғрисида келишув имзолашини маълум қилди.\nЕХҲТ томонидан ишлаб чиқилган махсус дастур Қирғизистон милицияси ва маҳаллий аҳоли ўртасида муносабатларни яхшилашга қаратилган. Дастур давомида милиция ходимлари жиноятчиларни замонавий усуллар билан топиш бўйича тайëргарликдан ўтадилар. Дастурда¸ шунингдек¸ Қирғизистон милиция бошқармаларида замонавий алоқа воситаларини ўрнатиш режалаштирилган. 18 ой давом этадиган ушбу дастур учун 4 миллион евро миқдорида маблағ ажратилган.


“Ўзбекнефтгаз”: “Бўзахур” конида газни дастлабки тайёрлаш қурилмаси қуриб ишга туширилди (Фото) — Teletype\n“Ўзбекнефтгаз”: “Бўзахур” конида газни дастлабки тайёрлаш қурилмаси қуриб ишга туширилди (Фото)\n“Ўзбекнефтгаз”АЖ Шўртан нефть ва газ қазиб чиқариш бошқармасига қарашли “Бўзахур” газконденсат конида Газни дастлабки тайёрлаш қурилмаси қисқа муддатларда барпо этилиб, ишга туширилди.\n“Ўзбекнефтгаз” АЖ Бошқарув раисининг топшиғири ва ташаббуси билан кондаги углеводородлар қазиб чиқариш ҳажмини ошириш ва газ қувурларидаги гидравлик қаршиликларни бартараф этиш мақсадида ушбу лойиҳа амалга оширилди.\nШунингдек, кондаги қудуқлардан қазиб олинаётган табиий газни қайта ишлаш учун “Шўртан” Бош иншоотига етказиб бериш ҳамда газ транспорт тизимининг барқарор ишлаши таъминланди.\nЛойиҳани амалга оширишдаги сарф-харажатларни қисқартириш мақсадида, мавжуд ички ресурслардан фойдаланилди.\nХусусан, қурилма учун зарур бўлган сепаратор, суюқлик ажратгич ва выветриватель ускуналари Муборак газни қайта ишлаш заводидан келтирилди.\nШўртан нефть ва газ қазиб чиқариш бошқармасидаги фойдаланилмай турган 2 та сиғим, турли ўлчамдаги қувурлар, шарли кран ва задвижкалар ҳам қурилмани барпо этишда ишлатилди.\nҚурилиш-монтаж ишлари тўлиқ Шўртан нефть ва газ қазиб чиқариш бошқармасининг капитал қурилиш бўлими томонидан амалга оширилди.\n“Ўзбекнефтгаз” АЖ ҳамда бошқарманинг малакали мутахассислари ва ишчи-ходимларининг самарали меҳнати туфайли “Бўзахур” конида газни дастлабки тайёрлаш қурилмаси қисқа муддатда қурилиб, фойдаланишга топширилди.\nУнинг ишга туширилиши натижасида, “Бузахўр” гуруҳи конларидан қазиб олинаётган табиий газни бир маромда қазиб олиш, газ етказиб бериш тизимидаги қувурларда қаршиликларни камайиши ҳисобидан кунлик 200 минг метр куб табиий газ қазиб чиқариш ҳажмини оширилишига эришилди.\nМаълумот учун, “Бўзахур” кони Қашқадарё вилоятининг Ғузор туманида жойлашган бўлиб, 2001 йилда ишга туширилган.\nOctober 5, 2020, 09:18


Австралиялик аёл суперқаҳрамон костюмини кийиш учун 70 килога озди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Австралиялик аёл суперқаҳрамон костюмини кийиш учун 70 килога озди\t14:09, 26 сентябрь 2016\tАвстралиянинг Перт шаҳрида яшовчи аёл ўзининг суперқаҳрамонлар кийимидаги суратини кўрганидан сўнг озишга қарор қилди, деб ёзади “Lenta.ru”.\nҲар доим комиксларга қизиққан 37 ёшли Кэйси Гэммел 159 кило вазнга эга эди. Фарзандларининг бирининг туғилган кунида аёл суперқаҳрамон кийимини киймоқчи бўлди. унга энг катта 5XL ўлчовли костюм лойиқ келди. Кейинчалик у ўзининг мазкур костюмдаги суратларини кўрди ва озишга қарор қилди. “Туғруқлардан сўнг семириб ктеганимни билардим, лекин вазият бу даражада ёмон эканлигини билмасдим”,—дейди у. Гэммелнинг айтишича, у спорт билан шуғулланмас ва фаст фуд истеъмол қилар эди. У ўз таомномасини ўзгартирди, фитнесс билан шуғуллана бошлади ва натижада 88 килограмм вазнга эга бўлди. у шунингдек, осилиб қолган терини коррекция қилдириш учун жарроҳга мурожаат қилмоқчи.


БМТ Бош котиби Кофи Аннан Шимолий Корея ядро дастури атрофидаги инқирозни дипломатик тарзда ҳал этишни қатъий талаб қилмоқда.\n26 феврал 2021, Тошкент вақти: 23:23\nБу ҳақда Аннан, Корея хунрезлиги тугатилганининг 50 йиллиги муносабати билан эълон қилинган мурожаатида қайд этган.\nКорея яна бир бор АҚШни унга қарши уруш қўзғаш учун вазиятни мураккаблаштиришда айблади. Бугун Шимолий Корея марказий штаби бошлиғи Ким Ен Чун, Корея “зулмга қаршилик кўрсатишга”, тайёр эканлигини баён қилди.\nЯпон матбуотининг маълум қилишича, расмий Пхеньян агар АҚШ икки томонлама музокараларга рози бўлмаса, ядровий синовлар ўтказамиз деб таҳдид қилмоқда.\nАйни пайтда Вашингтон Шимолий Корея, Япония ҳамда Хитой иштирокидаги кўп томонлама музокаралар ўтказишни талаб қилмоқда.


Фемостон® 1/5 Конти | medu.uz - Дорилар ҳақида маълумотлар ўзбек тилида\nHome Йўриқномалар Фемостон® 1/5 Конти\nҚайд этиш рақами: Б-250-95 №63002\nПрепаратнинг савдо номи: Фемостон® 1/5 Конти\nТаъсир этувчи моддалар: эстрадиол, дидрогестерон\nфаол модда: 1 мг эстрадиол (1,03 мг эстрадиол гемигидрати кўринишида) ва 5 мг дидрогестерон;\nёрдамчи моддалар: лактоза моногидрати, гипромеллоза, маккажўхори крахмали, сувсиз коллоид кремний диоксиди, магний стеарати; плёнка қобиғи: Опадрай OY-8734 зарғалдоқ (гипромеллоза, макрогол 400, титан диоксиди (Е171), темир II оксиди (Е172), темир III оксиди (Е172).\nТаърифи: думалоқ, икки ёқлама қавариқ, плёнка қобиқ билан қопланган, тўқ-сариқ-пушти рангли таблеткалар, таблетканинг бир томонида «379» гравировкаси ва таблетканинг бошқа томонида «▼» белгиси устида «S» ҳарфининг гравировкаси бор.\nФармакотерапевтик гуруҳи: прогестагенлар эстрогенлар билан мажмуада.\nАТХ коди: G03FA14.\nФаол компонент 17ß-эстрадиол кимёвий ва биологик жиҳатдан одамнинг эндоген эстрадиолига ўхшаш. Эстрадиол менопаузада аёлларда эстрогенларни ишлаб чиқарилиши тўхтаганда, уларнинг ўрнини қоплайди ва менопауза симптомларини енгиллаштиради.\nЭстрогенлар менопауза ёки овариэктомиядан кейин суяк тўқимасининг массасини камайиб боришини олдини олади.\nДидрогестерон – бу перорал қабул қилинадиган фаол прогестаген бўлиб, унинг таъсири парентерал юборилган прогестероннинг таъсирига ўхшаш.\nЭстрогенлар эндометрийнинг ўсишини рағбатлантириши туфайли, эстрогенлар билан монотерапия эндометрийнинг гиперплазия ва ракининг хавфини оширади. Даволашга прогестагенни қўшиш, бачадони сақлаб қолинган аёлларда эстрогенлар томонидан индукция қилинган эндометрийнинг гиперплазияси хавфини анча пасайтиради.\nЭстрогенларнинг танқислиги симптомларини камайиши ва қон кетишларининг профилини яхшиланиши кузатилган.\nМенопауза билан боғлиқ бўлган симптомларни камайишига, препаратни қўллашнинг биринчи бир неча ҳафталари даврида эришилган.\nАменорея (қон кетишини ёки қонли ажралмаларнинг йўқлиги) даволашнинг 10-12 ойлари даври давомида 88% аёлларда кузатилган. Мунтазам бўлмаган қон кетишлар ва суркалувчи қонли ажралмалар даволашнинг биринчи 3 ойи давомида 15% ва даволашнинг 10-12 ойлари даврида 12% аёлларда пайдо бўлган.\nОстеопорозни олдини олиш\nМенопаузадаги эстрогенларнинг танқислиги суяк тўқимасининг юқори алмашинуви ва суяк массасини камайиши билан боғлиқ. Эстрогенларнинг суяк тўқимасининг минерал зичлигига таъсири дозага боғлиқ бўлади. Эстрогенларнинг ҳимояловчи самараси фақат улар қўлланган вақтдагина намоён бўлади. Ўринбосар гормонал даволаш (ЎГД) тўхтатилганидан кейин суяк массасини камайишининг тезлиги, кўрсатилган даволашни олмаган аёллардаги каби бўлади.\nWHI (Women Health Initiative) тадқиқоти ва мета-таҳлил тадқиқотларининг натижалари, асосан соғлом аёлларда монотерапия сифатида ёки прогестаган билан мажмуада ўтказилаётган ЎГД, остеопороз оқибатида рўй берувчи сон суягини, умуртқаларни синишлари ва синишларнинг бошқа турлари хавфини пасайтиришидан далолат беради. ЎГД шунингдек суяк тўқимасининг зичлиги паст ва/ёки ташҳисланган остеопорози бўлган аёлларда синишларни олдини олиши мумкин, лекин бу бўйича маълумотлар чекланган.\nБир йил даволашдан кейин бел умуртқаси суягининг минерал зичлиги тахминан 4,0%±3,4% га (ўртача±СО) ошган. 90% субъектларда даволаш давомида суякнинг минерал зичлиги ошган ёки ўзгаришсиз қолган. 1 мг эстрадиол ва 5 мг дидрогестерон сақловчи Фемостон ҳам сон суягининг минерал зичлигига таъсир кўрсатган. Бир йил даволашдан кейин минерал зичликни ошиши сон суягининг бўйин соҳасида 1,5%±4,5% (ўртача±СО), суякнинг вертел соҳасида 3,7%±6,0% (ўртача±СО) ва Варда учбурчаги соҳасида эса 2,1%±7,2% (ўртача±СО) ни ташкил қилган. Даволашдан кейин сон суягининг юқорида келтирилган 3 соҳасида суякнинг минерал зичлигини тутиб турилиши ёки ортиб бориши кузатилган аёлларнинг фоизи мувофиқ 71%, 66% ва 81% ни ташкил қилган.\nЭстрадиолни сўрилиши заррачаларнинг ўлчамига боғлиқ, микронланган эстрадиол меъда-ичак йўлларидан тез сўрилади.\nҚуйидаги жадвалда микронланган эстрадиол дозаларининг ҳар бири учун эстрадиол (Е2), эстрон (Е1) ва эстрон сульфатини (Е1S) мувозанат концентрациясининг ўртача фармакокинетик кўрсаткичлари берилган.\nКўрсаткичлар Е2 Е1 Кўрсаткичлар Е1S\nCcp (пг/мл) 30,1 (11,0) 194 (72) Ccp (нг/мл) 4,695 (2,350)\n0-24 (пгхс/мл) 725 (270) 4767 (1857) AUC\n0-24 (нгхс/мл) 112,7 (55,1)\nЭстрогенлар боғланган ҳолатда ҳам, боғланмаган ҳолатда ҳам аниқланишлари мумкин. Эстрадиолнинг дозасини тахминан 98-99% плазма оқсиллари билан боғланади, уларнинг орасида 30-52% альбуминлар билан ва 46-69% жинсий гормонларни боғловчи глобулинлар (ЖГБГ) билан боғланади.\nИчга қабул қилинганидан кейин эстрадиол фаол метаболизмга учрайди. Асосий конъюгацияга учрамаган ва конъюгацияга учраган метаболитлари эстрон ва эстрон сульфати ҳисобланади. Бу метаболитлари бевосита эстроген фаоллашувида ёки эстрадиолга айланганида муҳим роль ўйнаши мумкин. Эстерон сульфати ичак-жигар циркуляциясига дучор бўлиши мумкин.\nСийдикдаги асосий бирикмалар эстроннинг глюкуронидлари ва эстрадиолдир. Препаратнинг ярим чиқарилиш даври 10 соатдан 16 соатгачани ташкил қилади. Эстрогенлар эмизикли оналарнинг сути билан чиқарилади.\nДоза ва вақтга боғлиқлиги\nФемостон ичга ҳар куни қабул қилинганида эстрадиолнинг концентрацияси мувозанат ҳолатига тахминан беш кун ўтгач эришилади. Кўпчилик ҳолларда мувозанат концентрациясига қабул қилишнинг 8 кундан 11 кунлар орасида эришилади.\nДидрогестерон перорал қабул қилинганидан кейин 0,5 соатдан 2,5 соат орасидаги Тmax билан тез сўрилади. Дидрогестероннинг мутлақ биокираолишлиги (20 мг перорал дозаси 7,8 мг вена ичига инфузияси билан солиштирганда) 28% ни ташкил қилади.\nҚуйидаги жадвалда дидрогестерон (Д) ва дигидродидрогестероннинг (ДГД) мувозанат концентрациясининг ўртача фармакокинетик кўрсатгичлари берилган. Маълумотлар стандарт оғиш ҳисоби билан берилган.\nКўрсаткичлари Д ДГД\nAUC0-t (нгхс/мл) 1,55 (1,08) 98,37 (43,21)\nAUCinf (нгхс/мл) – 121,36 (63,63)\nВена ичига юборилганидан кейин дидрогестероннинг тақсимланишини мувозанат хажми тахминан 1400 л ни ташкил қилади. Дидрогестерон ва ДГД қон плазмаси оқсиллари билан боғланиши 90% дан кўпроқдир.\nПерорал қабул қилинганидан кейин дидрогестерон ДГД ни ҳосил бўлиши билан тез метаболизмга учрайди. Асосий фаол метаболити 20 α-дигидродидрогестероннинг даражаси дастлабки модда билан солиштирганда аҳамиятли даражада юқоридир. ДГД ва дидрогестероннинг AUC ва Cmax нисбати мувофиқ 40 ва 25 ни ташкил қилади. Дидрогестерон ва ДГД нинг ярим чиқарилишнинг ўртача якуний даври мувофиқ 5-7 ва 14-17 соатлар орасида тебранади.\nБарча метаболитларининг умумий хусусияти дастлабки бирикмани 4,6-диен-3-оно конфигурациясини сақланиши ва 17 α-гидрокси гуруҳни қўшилишини йўқлиги ҳисобланади.\nРадиофаол изотоп билан нишонланган дидрогестерон перорал қабул қилинганидан кейин дозанинг ўртача 63% сийдик билан чиқарилади. Умумий плазма клиренси минутига 6,4 л ни ташкил қилади. Тўлиқ чиқарилиши 72 соат давомида амалга оширилади. ДГД сийдикда асосан глюкурон кислотаси билан конъюгати кўринишида бўлади.\nФармакокинетикаси бир марта ва кўп марта юборилганида 2,5 мг дан 10 мг гача перорал дозалар диапазонида тўғри чизиқли характерга эга. Бир марталик ва кўп марталик дозалар кинетикасини солиштириш, такрорий юбориш натижасида дидрогестерон ва ДГД нинг фармакокинетикасини ўзгармаслигини кўрсатади. Мувозанат ҳолатига 3 кун даволашдан кейин эришилган.\nОхирги ҳайз кўришдан кейин камида 12 ой ўтгандан кейинги постменопаузал даврдаги аёлларда эстрогенларнинг танқислиги билан боғлиқ бўлган симптомларни бартараф қилиш учун ўринбосар гормонал даволаш (ЎГД).\nСинишларнинг юқори хавфи бўлган постменопаузал даврдаги аёлларда остеопорозни олдини олиш учун бошқа дори воситалари қўлланганидаги ўзлаштираолмаслик ёки қўллаш мумкин бўлмаган ҳолда остеопорозни олдини олишда қўлланади.\nЭстроген ва прогестаген ҳар куни танаффуссиз қўлланиши керак. Бир таблеткадан ҳар куни 28-кунлик цикл давомида қабул қилиш керак.\nФемостон® 1/5 конти доимо ўрамлар орасидаги танаффусларсиз қабул қилиниши керак.\nПостменпаузал симптомларни даволашни бошлаш ва давом эттириш учун минимал самарали дозаларни минимал вақт даври давомида буюриш керак.\nУзоқ муддатли мажмуавий даволашни менопауза бошланганидан кейин ўтган вақтга ва симптомларининг оғирлигига қараб Фемостон® ёки Фемостон® 1/5 контини қабул қилишдан бошлаш мумкин. Клиник жавобга қараб, кейинчалик доза шахсий эҳтиёжларга мувофиқ тўғриланиши мумкин.\nБошқа узлуксиз кетма-кет даволашдан ёки циклик даволашдан ўтишни амалга оширувчи пациентлар даволашнинг 28-кунлик циклини якунлашлари керак, шундан кейин улар даволашда танафуссиз Фемостон® 1/5 контини олишлари мумкин.Узлуксиз мажмуавий даволанаётган пациентлар, Фемостон® 1/5 конти препарати билан даволашни ҳар қандай вақтда бошлашлари мумкин.\nАгар Фемостон® 1/5 конти дозасини қабул қилиш ўтказиб юборилган бўлса, уни иложи борича тезроқ қабул қилиш керак. Агар 12 соатдан кўпроқ ўтган бўлса, даволашни ўтказиб юборилган таблеткани қабул қилмасдан, навбатдаги таблеткани қабули билан давом эттириш керак. Бундай ҳолларда ёриб ўтиш қон кетишини ёки қонли ажралмаларнинг эҳтимоли юқори бўлиши мумкин.\nФемостон® 1/5 контини овқат қабул қилишдан қатъий назар қабул қилиш мумкин.\nЭстрадиол/дидрогестерон қабул қилган пациентлардаги клиник синовларда, энг кўп қуйидаги ножўя таъсирлари ҳақида хабар берилган: бош оғриғи, қорин оғриғи, сут безларида оғриқ/сезувчанлик, белда оғриқ.\nКлиник синовларда (n=4929) пациентларда қуйидаги ножўя таъсирлари қуйидаги тез-тезликда кузатилган: жуда тез-тез >1/10, тез-тез ≥1/100, лекин <1/10, тез-тез эмас ≥1/1000, лекин <1/100, кам ҳолларда ≥1/10000, лекин <1/1000.\nИнфекциялар ва инвазиялар: тез-тез – қин кандидози.\nХавфсиз, хавфли ва аниқланмаган ўсмалар: тез-тез эмас – лейомиома ўлчамларини катталашаши.\nИммун тизими томонидан бузилишлар: тез-тез эмас – ўта юқори сезувчанлик реакциялари.\nРуҳият бузилишлари: тез-тез – депрессия, асабийлик; тез-тез эмас – либидони ўзгариши.\nМарказий нерв тизими томонидан бузилишлар: жуда тез-тез – бош оғриғи; тез-тез – мигрень, бош айланиши.\nЮрак томонидан бузилишлар: кам ҳолларда – миокард инфаркти.\nТомирлар томонидан бузилишлар: тез-тез эмас – веноз тромбоэмболия*.\nОвқат ҳазм қилиш тизими томонидан бузилишлар: жуда тез-тез – қорин оғриқлари; тез-тез – кўнгил айниши, қусиш, метеоризм.\nЖигар ва ўт чиқариш йўллари томонидан бузилишлар: тез-тез эмас – жигар фаолиятини бузилишлари, улар баъзида астения, лоҳаслик, сариқлик ва қорин оғриғи, ўт қопининг касалликлари билан бирга кечиши мумкин.\nТери ва тери ости тўқималари томонидан бузилишлар: тез-тез – аллергик тери реакциялари (шу жумладан тошма, эшакеми, қичишиш); кам ҳолларда – ангионевротик шиш, томирли пурпура.\nСкелет-мушак ва бириктирувчи тўқима томонидан бузилишлар: жуда тез-тез – белда оғриқ.\nЖинсий аъзолар ва сут безлари томонидан бузилишлар: жуда тез-тез – сут безларида оғриқ/сезувчанлик; тез-тез – ҳайз кўриш циклини бузилишлари (шу жумладан менопаузада қонли ажралмалар, метроррагия, олиго/аменорея, мунтазам бўлмаган ҳайз кўришлар, дисменорея), чаноқ соҳасида оғриқ, цервикал ажралмалар; тез-тез эмас – сут безларини катталашиши, ҳайз кўриш олди синдроми.\nУмумий бузилишлар ва юборилган жойдаги бузилишлар: тез-тез – астеник ҳолатлар (астения, чарчоқлик, лоҳаслик), периферик шишлар.\nЛаборатор ва инструментал текширишларнинг натижаларига таъсири: тез-тез – вазнни ошиши; тез-тез эмас – вазнни пасайиши.\n* – Қуйидаги маълумотга қаранг.\nСут бези раки хавфи\n5 йилдан кўпроқ вақт давомида мажмуавий эстроген-прогестаген билан даволанаётган аёлларда сут бези ракининг ташхисини 2 марта ошиши ҳақида хабар берилган.\nФақат эстроген билан даволанаётган аёлларда хавфнинг ҳар қандай ошиши, эстроген ва прогестаген мажмуасини олаётган аёллардаги хавфни ошишидан аҳамиятли даражада паст. Хавф даражаси даволашнинг давомийлигига боғлиқ (Махсус кўрсатмалар бўлимига қаранг).\nҚуйида катта эпидемиологик тадқиқотлар (Million Women Study – MWS) ва катта рандомизацияланган плацебо-назоратли тадқиқотларнинг (Women´s Health Initiative (WHI) натижалари келтирилган:\n«Миллион аёллар (MWS) текшириш – 5 йил қўллангандан кейинги сут бези ракининг ҳисобланган қўшимча хавфи\nЁш диапазони (йиллар) 5 йиллик даврда ҳеч қачон ЎГД олмаган 1000 аёлларга қўшимча ҳолларнинг миқдори1 Хавф нисбати ва 95% ДИ≠ 5 йилдан кўпроқ хеч қачон ЎГД олмаган 1000 аёлларга қўшимча холларнинг миқдори (95% ДИ)\nЎГД фақат эстрогенларни олган\nЭстроген ва прогестаген мажмуаси\n≠ Умумий хавфнинг нисбати. Хавфнинг нисбати доимий эмас, ва даволаш давомийлиги ошган сари ошиб боради.\nИзоҳ: сут бези раки билан касалланиш фони ЕИ мамлакатларида фарқланиши туфайли, сут бези ракининг қўшимча хавфининг миқдори ҳам пропорционал ўзгаради.\n1 Турли мамлакатлардаги касалланишнинг асос кўрсатгичлардан олинган\nАҚШ даги WHI текшириш – 5 йил қўллагандан кейин сут бези ракининг қўшимча хавфи\nЁш диапазони (йиллар) 5 йил давомида ҳеч плацебо гуруҳидаги 1000 аёлларга холларнинг миқдори Хавф нисбати ва 95% ДИ 5 йилдан кўпроқ ЎГД олган 1000 аёлларга қўшимча ҳолларнинг миқдори (95% ДИ)\n50-70 21 0,8 (0,7-1,0) -4 (-6-0)2\nКОЭ+МПАЭ строген ва прогестаген‡\n50-79 17 1,7 6 (5-7)\n‡ Таҳлил текширишгача ЎГД қўлланмаган аёллар бўйича маълумотлар билан чекланган, даволашнинг биринчи 5 йили давомида аниқ хавф кузатилмаган, 5 йил даволашдан кейин хавф ЎГД қабул қилмаганларга қараганда юқори бўлган.\nКОЭ – конъюгация қилинган от эстрогени, МПА – медроксипрогестерон ацетати\n2 Сут бези ракини кўпайишини кўрсатмаган, бачадони бўлмаган аёллардаги WHI текширишдан маълумотлар.\nЭндометрий ракининг хавфи\nБачадони сақлаб қолинган постменопауза давридаги аёллар\nЎГД қабул қилмаётган, бачадони сақлаб қолинган ҳар 1000 аёлларга эндометрий ракининг ривожланишини хавфи тахминан 5 ҳолларни ташкил қилади.\nБачадони сақлаб қолинган аёлларда фақат эстрогенларни ишлатиш билан ЎГД ни қўллаш тавсия қилинмайди, чунки бу эндометрий ракини ривожланиш хавфини оширади (Махсус кўрсатмалар бўлимига қаранг). Фақат эстрогенларни узоқ муддат қабул қилиш ва эстрогеннинг дозасига қараб, эндометрий ракини ривожланиш хавфини ошиши эпидемиологик тадқиқотларда 50 ёшдан 65 ёшгача бўлган ҳар 1000 аёлларда ташҳисланган 5 дан 55 қўшимча ҳолларда тебранади.\nФақат эстрогенлар билан даволашга циклга камда 12 кун давомида прогестагенни қўшиш, хавфни бундай ошишини олдини олиши мумкин. «Миллион аёллар» текширишда беш йил давомида мажмуавий (кетма-кет ёки доимий) ЎГД ни қўллаш эндометрий ракининг хавфини оширмаган (хавф нисбати 1,0 (0,8-1,2)).\nФақат эстрогенни ва мажмуавий эстроген ва прогестаген ЎГД ни қўллаш диагностика қилинган тухумдонлар ракини бироз ошиши билан кечган. 52 эпидемиогик тадқиқотлар натижаларини метатаҳлили ЎГД ни ҳеч қачон қўлламаган аёлларга нисбатан ҳозирги вақтда ЎДГ қўллаётган аёлларда тухумдонлар раки ривожланиши хавфини ошишини кўрсатган (хавф нисбати 1,43, 95% ИИ 1,31-1,56). 5 йил давомида ЎДГ ни қўллаган 50 ёшдан 54 ёшгача бўлган аёлларда бу 2000 пациетга тахминан битта қўшимча ҳолатга олиб келган. ЎДГ қабул қилмаган 50 ёшдан 54 ёшгача бўлган аёлларда 5 йил давомида 2000 аёлардан тахминан иккитасида тухумдонлар раки аниқланади.\nЎГД веноз тромбоэмболиянинг (ВТЭ) яъни чуқур веналар тромбози ёки ўпка артериясининг эмболиясини ривожланишининг нисбий хавфини 1,3-3 марта ошиши билан боғлиқ, Бундай кўринишни пайдо бўлиш эҳтимоли ЎГД ни қўллашнинг биринчи йилида кўпроқ.\nWHI текшириш – 5 йил қўллаш давомида ВТЭ нинг қўшимча хавфи\nЁш диапазони (йиллар) 5 йил давомида плацебо гуруҳида 1000 аёлларга ҳоллар миқдори Хавф нисбати ва 95% ДИ ЎГД ни олган 1000 аёлларга қўшимча холларнинг миқдори\nФақат эстрогенни перорал қабул қилиш3\nЭстроген ва прогестаген мажмуасини перорал қабул қилиш\n3 Бачадони бўлмаган аёлларнинг иштирокидаги текшириш\nЮрак ишемик касаллигининг хавфи\n60 ёшдан ошган мажмуавий эстроген-прогестаген ЎГД ни қабул қилаётган аёлларда юрак ишемик касаллигининг хавфи бироз ошган (Махсус кўрсатмалар бўлимига қаранг).\nИшемик инсультнинг хавфи\nФақат эстроген ва эстроген-прогестаген даволашни қўллаш ишемик инсультнинг нисбий хавфини 1,5 марта ошиши билан ассоциацияланади. ЎГД қўллаш фонида геморрагик инсультнинг хавфи ошмайди.\nНисбий хавф ёш ва қўллашнинг давомийлигига боғлиқ эмас, лекин асосли хавф аҳамиятли даражада ёшга боғлиқлиги туфайли, ЎГД ни олаётган аёлларда инсультнинг умумий хавфи, ёш ошган сари ошади (Махсус кўрсатмалар бўлимига қаранг).\nWHI текширишларнинг бирлашган маълумотлари – 5-йиллик қўллаш давомидаги ишемик инсультнинг4 қўшимча хавфи\nЁш диапазони (йиллар 5 йил давомида плацебо гуруҳидаги 1000 аёлларга ҳоллар миқдори Хавф нисбати ва 95% ДИ 5 йилдан кўпроқ ЎГД қабул қилаётган 1000 аёлларга қўшимча ҳолларнинг миқдори\n4 Ишемик ва геморрагик инсульт орасида фарқ бўлмаган\nЭстроген/прогестаген даволаш ( шу жумладан эстрадиол/дидрогестеронни қўллаш) билан боғлиқ бўлган бошқа ножўя реакциялар ҳақида берилган хабарлар:\nхавфсиз, хавфли ва аниқланмаган ўсмалар: эстрогенга боғлиқ ҳам хавфсиз, ҳам хавфли ўсмалар, масалан, эндометрий раки, тухумдонлар раки. Прогестагенга боғлиқ ўсмаларнинг (масалан, менингиома) ўлчамларини катталашиши;\nқон ва лимфатик тизими томонидан бузилишлар: гемолитик анемия:\nиммун тизими томонидан бузилишлар: тизимли қизил югурик;\nмоддалар алмашинуви ва озиқланишнинг бузилишлари: гипертриглицеридемия;\nнерв тизими томонидан бузилишлар: деменция, хорея, тутқаноқнинг зўрайиши кузатилиши мумкин;\nкўрув аъзолари томонидан бузилишлар: шох парданинг қийшиқлигини ошиши, контакт линзаларни ўзлаштираолмаслик;\n-қон томирлар тизими томонидан: артериал тромбоэмболия;\nгастроинтестинал тизими томонидан бузилишлар: панкреатит (гипертригли-церидемияси бўлган аёлларда);\nтери ва тери ости тўқималари томонидан бузилишлар: кўп шаклли эритема, тугунли эритема, терининг хлоазмаси ва меланози, улар препарат бекор қилинганидан кейин сақланиши мумкин;\nскелет-мушак ва бириктирувчи тўқима томонидан бузилишлар: оёқларда тиришишлар;\nбуйраклар ва сийдик чиқариш тизими томонидан бузилишлар: сийдикни тутиб тураолмаслик;\nрепродуктив тизими ва сут безлари томонидан: сут безларининг фиброз-кистозли касалликлари, бачадон бўйнининг эрозияси;\nтуғма, наслий ва генетик бузилишлар: порфирияни зўрайиши;\nлаборатор ва инструментал текширишларнинг натижаларига таъсири: қалқонсимон бези гормонларининг даражасини ошиши.\nИлгари ташҳисланган ёки гумон қилинган сут безларининг раки;\nташҳисланган ёки гумон қилинган эстрогенга боғлиқ хавфли ўсмалар (масалан, эндомертий раки);\nташҳисланган ёки гумон қилинган прогестагенга боғлиқ хавфли ўсмалар (масалан, менингиома);\nномаълум генезли қиндан қон кетишлар;\nҳозирги вақтда ёки илгари бўлган веноз тромбоэмболия (чуқур веналарнинг тромбози, ўпка артерияларининг тромбоэмболияси);\nташҳисланган тромбофилик бузилишлар (масалан, С протеини, S протеини ёки антитромбиннинг танқислиги);\nартерияларнинг фаол ёки яқиндаги тромбоэмболик касалликлари (масалан, стенокардия, миокард инфаркти);\nжигарнинг ўткир касалликлари, шунингдек илгари бўлган жигар касалликлари, агар жигар фаолиятининг кўрсатгичлари нормаллашмаган бўлса;\nтаъсир этувчи моддаларга ёки препаратнинг ёрдамчи моддаларидан биронтасига маълум бўлган ўта юқори сезувчанликда қўллаш мумкин эмас.\nДориларнинг ўзаро таъсирини текширишлари ўтказилмаган.\nЭстрогенлар ва прогестагенларнинг самарадорлиги бузилиши мумкин:\nЭстрогенлар ва прогестагенларнинг метаболизми, дори воситаларининг метаболизмида иштирок этувчи ферментлар, айниқса цитохром Р450 тизимининг 2В6, 3А4, 3А5, 3А7 ферментларини индукциялаш қобилияти маълум бўлган моддалар билан бир вақтда қўлланганида кучайиши мумкин. Бундай моддаларга тиришишга қарши воситалар (масалан, фенобарбитал, карбамазепин, фенитоин) ва микробларга қарши воситалар (рифампицин, рифабутин, невирапин, эфавиренц) киради.\nРитонавир ва нелвинавир CYP450, 3А4, А5, А7 нинг кучли ингибиторлари сифатида маълум бўлишига қарамасдан, стероид гормонлари билан бир вақтда қўлланганида, улар, аксинча кўрсатилган гормонларни фаоллаштиради.\nКомпонентлари тешик далачой (Hypericum perforatum) бўлган ўсимлик препаратлари, CYP450 3А4 га таъсири туфайли, эстрогенлар ва прогестагенларнинг метаболизмини кучайтириши мумкин.\nЭстрогенлар ва прогестагенларнинг клиник ошган метаболизми, уларнинг самарасини сусайишига ва бачадон қон кетишларининг профилини ўзгаришига олиб келиши мумкин.\nЭстрогенлар бошқа дори воситаларининг метаболизмига тўсқинлик қилишлари мумкин.\nЭстрогенлар дори воситаларининг метаболизмида иштирок этувчи CYP450 ферментларини, рақобатли ингибиция йўли билан бостириши мумкин. Буни терапевтик индекси тор бўлган қуйидаги дори воситаларига нисбатан ҳисобга олиш керак:\nтакролимус ва циклоспорин А (CYP450 3А4, 3А3);\nфентанил (CYP450 3А4);\nтеофиллин (CYP450 1А2).\nКлиник бу, бундай моддаларнинг плазмадаги даражаларини токсик концентрацияларгача ошишига олиб келиши мумкин. Шундай қилиб, дори воситасини узоқ давр давомида синчков мониторинги, шунингдек такролимус, фентанил, циклоспорин А ва теофиллиннинг дозасини камайтириш талаб қилиниши мумкин.\nПостменопауза билан боғлиқ бўлган симптомларни даволаш учун, ЎГД ни фақат ҳаётнинг сифатига ноҳуш таъсир қилувчи симптомлар бўлганида бошлаш керак. Барча ҳолларда хавфлар ва фойданинг синчков таҳлилини энг камида ҳар йили ўтказиш керак, ва фақат агар ЎГД қўллашдан фойда хавфдан юқори бўлганида ҳолда, ЎГД ни давом эттириш мақсадга мувофиқдир.\nМуддатидан олдинги менопаузани даволашда ЎГД билан боғлиқ бўлган хавфларга нисбатан исботлар чекланган. Лекин, мутлоқ хавфнинг паст даражаси туфайли, ёш аёлларда, ёши каттароқ аёлларга нисбатан афзалликлар ва хавфлар нисбати яхшироқ.\nТиббий текширув/кейинги кузатув\nГормонал ўринбосар даволашни бошлаш ёки қайта тиклаш олдидан шахсий ва оилавий анамнезни тўлиқ аниқлаш керак. Физикал текширишни (шу жумладан чаноқ аъзолари ва сут безларини текшириш) анамнез, ушбу препаратни қўллашга қарши кўрсатмалар ва огоҳлантиришларнинг маълумотларини ҳисобга олиб ўтказиш керак. Даволаш вақтида вақти-вақти билан кўрикларни ўтказиш тавсия қилинади, уларнинг тез-тезлиги ва ҳажми шахсий белгиланади. Сут безларини қандай ўзгаришлари ҳақида шифокорга ёки тиббий ҳамширага хабар бериш кераклиги ҳақида аёлга маълумот бериш керак («Сут бези раки» бўлимига қаранг). Визуализациянинг мувофиқ усулларини, масалан, маммографияни ўз ичига олувчи текширишни, шахсий эҳтиёжларга қараб модификацияланган мавжуд амалдаги скринингга мувофиқ ўтказиш керак.\nПациент аёлларнинг ҳолатини кузатиш керак бўлган касалликлар\nҚуйида кўрсатилган касалликлардан ҳар қандайи ҳозирги вақтда, ўтмишда бўлганида ва/ёки ҳомиладорлик вақтида ёки олдинги гормонал даволаш вақтида улар ёмонлашганида, пациент аёллар синчков кузатув остида бўлишлари керак. Бу ҳолатларнинг қайталаниши мумкинлигини ёки Фемостон билан даволаниш вақтида уларнинг кечишини ёмонлашиши мумкинлигини ҳисобга олиш керак.\nлейомиома (бачадон миомаси) ёки эндометриоз;\nўтмишдаги тромбоэмболик касалликлар ёки тромбоэмболия хавфи омилларининг мавжудлиги (пастга қаранг);\nэстрогенга боғлиқ ўсмалар пайдо бўлишининг хавф омиллари, масалан, сут бези ракига наслий мойилликнинг биринчи даражаси;\nжигар касалликлари (масалан, жигар аденомаси);\nтомирли асоратлар билан ёки усиз қандли диабет;\nўт тош касаллиги;\nмигрень ёки (кучли) бош оғриғи;\nтизимли қизил югирик;\nанамнездаги эндометрийнинг гиперплазияси;\nДаволашни дарҳол тўхтатиш учун сабаблар\nҚарши кўрсатмалар аниқланган ҳолда, шунингдек қуйидаги вазиятларда даволашни тўхтатиш керак:\nсариқликни пайдо бўлиши ёки жигар фаолиятини бузилишлари;\nартериал босимни аҳамиятли даражада ошиши;\nбиринчи марта пайдо бўлган мигренсимон бош оғриғи;\nЭндометрийнинг гиперплазияси ва карцинома\nИнтакт бачадони бўлган аёлларда эндометрий гиперплазияси ва карциномани ривожланиш хавфи фақат эстрогенлар узоқ вақт даври давомида буюрилганида ошади. Фақат эстрогенларни қабул қилаётган аёллар орасида эндометрий ракини аниқланган ўсиши, уларни қабул қилмаётганлар билан солиштирганда, даволашнинг давомийлиги ва эстрогеннинг дозасига қараб, 2 мартадан 12 мартагача тебранади. Даволаш тўхтатилганидан кейин хавф камида 10 йил давомида ошган бўлиб қолиши мумкин.\n28-кунлик циклнинг камида 12 куни давомида циклик прогестагенни қўшиш ёки бачадони сақлаб қолинган аёлларда узлуксиз мажмуавий эстроген-прогестеронли даволаш, фақат эстрогенли ЎГД билан ассоциацияланган ҳаддан зиёд хавфни олдини олиши мумкин.\nДаволашнинг биринчи ойларида ёриб ўтиш бачадон қон кетишлари ёки қонли ажралмалар пайдо бўлиши мумкин. Агар улар даволаш бошланганидан кейин бирмунча вақт ўтгач пайдо бўлса ёки даволаш тўхтатилганидан кейин давом этса, уларнинг сабабини аниқлаш керак, бу эндометрийнинг хавфли ўсмасини истисно қилиш учун эндометрийнинг биопсиясини талаб қилиши мумкин.\nУмумий маълумотлар мажмуавий эстроген-прогестаген ва, эҳтимол, фақат эстрогенли ЎГД, у ЎГД нинг давомийлигига боғлиқ, олаётган аёлларда сут бези ракини юқори хавфидан далолат беради.\nМажмуавий эстроген-прогестагенли даволаш\n«Аёлларнинг соғлиғи учун ташаббус» (Women´s Health Initiative study – WHI) рандомизацияланган плацебо-назоратли текширишлар ва эпидемиологик текширишлар, ЎГД сифатида мажмуавий эстроген-прогестагенли даволанаётган аёлларда сут бези ракини пайдо бўлишини юқори хавфини кўрсатади, у тахминан 3 йил даволашдан кейин аниқ бўлиб қолади.\nФақат эстрогенлар билан даволаш\nWHI текширишларда гистерэктомиядан кейин фақат эстрогенни қўллаш билан ЎГД олаётган аёлларда сут бези ракининг юқори хавфи аниқланмаган. Обсервацион текширишларда асосан сут бези ракининг ташҳисланиши хавфини аҳамиятсиз даражада ошиши ҳақида хабар берилган, у эстроган ва прогестаген мажмуасини олаётган пациенткалардаги хавфдан аҳамиятли паст.\nЮқори хавф бир неча йил қўллаш давомида аниқ бўлиб қолади, лекин даволаш тўхтатилганидан кейин бир неча йил (5 дан кўп эмас) давомида дастлабки даражасига қайтади.\nЎГД, айниқса мажмуавий эстроген-прогестагенли даволаш сут бези тўқимасининг зичлигини оширади, бу радиологик усуллар (маммография) орқали сут бези ракини бирламчи аниқлашга ноҳуш таъсир қилиши мумкин.\nТухумдонлар раки, сут бези ракига нисбатан камроқ учрайди. Йирик метатаҳлил натижасида олинган маълумотлар эстроген билан монотерапия ёки эстрогенни ЎГД сифатида прогестаген билан мажмуада қўллаётган аёлларда хавфни бироз ошишини кўрсатди, у 5 йил давомида қўлланилганида намоён бўлади ва даволаш тўхтатилгандан кейин вақт ўтиши билан камаяди. Айрим бошқа тадқиқотлар, шу жумладан WHI тадқиқоти мажмуавий ЎГД ни қўллаш худди шундай ёки бироз пастроқ хавф билан боғлиқ бўлиши мумкинлигини кўрсатди.\n(“Ножўя таъсирлари” бўлимига қаранг).\nЎГД веноз тромбоэмболия (ВТЭ), яъни чуқур веналар тромбози ёки ўпка томирларининг эмболиясининг ривожланиши хавфини 1,3-3 марта ошиши билан боғлиқ, Бундай ҳодисанинг пайдо бўлишини эҳтимоли, даволашнинг кечроқ даврига нисбатан, ЎГД ни қўллашнинг биринчи йилида кўпроқ.\nМаълум тромбофилик ҳолатлари бўлган пациент аёллар ВТЭ нинг юқори хавфига эга бўладилар, ва ЎГД бу хавфни қўшимча ошириши мумкин. Шунинг учун бу гуруҳ пациент аёлларда ўринбосар гормонал даволашни қўллаш мумкин эмас.\nВТЭ ни ривожланишининг умумий қабул қилинган хавф омиллари эстрогенларни қўллаш, кексалик ёши, катта хирургик аралашувлар, узоқ муддатли иммобилизация, семизлик (ИМТ≥30 кг/м2), ҳомиладорлик/туғруқдан кейинги давр, тизимли қизил югурик (ТҚЮ) ва онкологик касалликлар ҳисобланади. ВТЭ ни ривожланишида веналарнинг варикоз кенгайишининг ролига нисбатан бир фикр йўқ.\nБарча операциядан кейинги пациентлардаги каби, хирургик аралашувлардан кейин ВТЭ ни олдини олиш учун профилактик чораларни кўриш керак. Агар режали операциядан кейин узоқ муддатли иммобилизациянинг зарурати бўлса, аралашувдан 4-6 ҳафта олдин ЎГД ни вақтинча тўхтатиш керак. Аёл ўзининг ҳаракат фаолиятини тўлиқ тикламагунича даволашни қайта бошламаслик керак.\nАнамнезида ВТЭ бўлмаган, лекин яқинлиги биринчи даражали қариндошлари анамнезида ёшлик вақтида тромбоз бўлган аёлларга, унинг чекланишларини синчиклаб муҳокама қилгандан кейин скрининг таклиф қилиш мумкин (скринингда фақат тромбофилик бузилишларнинг бир қисми аниқланади).\nАгар тромбофилик бузилишлар оила аъзоларида аниқланган бўлса ва/ёки бузилишлар «оғир» бўлса (масалан, антитромбин, S протеини ёки С протеинининг етишмовчилиги ёки бузилишлар мажмуаси), ЎГД ни қўллаш мумкин эмас.\nДоимий антикоагулянт даволанаётган аёлларда, фойда ва хавф ва ЎГД ни қўллашни синчиклаб баҳолаш керак.\nАгар веноз тромбоэмболия даволаш бошланганидан кейин ривожланса, препаратни бекор қилиш керак. Тромбоэмболиянинг потенциал симптомлари (масалан, оёқнинг оғриқли шиши, тўсатдан кўкракда оғриқ, ҳансираш) пайдо бўлганида пациент аёлларни дарҳол шифокорга мурожаат қилишлари кераклиги ҳақида огоҳлантириш керак.\nЮрак ишемик касаллиги (ЮИК).\nРандомизацияланган назоратли текширишларда мажмуавий эстроген-прогестагенли ЎГД ёки фақат эстрогенли ЎГД олган, ЮИК бўлган ёки усиз аёлларда миокард инфарктидан ҳимоянинг олинган исботлари йўқ.\nМажмуавий эстроген-прогестагенли ЎГД ни қўллаш фонида ЮИК пайдо бўлишини нисбий хавфи бироз ошган ҳисобланади. ЮИК асосли мутлақ хавфи кўпроқ ёшга боғлиқ бўлиши туфайли, эстроогенлар ва прогестагенларни қўллаш билан боғлиқ бўлган ЮИК ҳолларининг қўшимча миқдори, менопауза ёшига яқин соғлом аёлларда жуда кам, лекин ёш ошган сари ошиб боради.\nРандомизацияланган назоратли текширишларнинг маълумотлари, фақат эстрогенни қўллаш билан даволанаётган аёлларда гистерэктомиядан кейин, ЮИК хавфини ошишини кўрсатади.\nМажмуавий эстроген-прогестагенли ёки фақат эстрогенли даволаш ишемик инсультнинг хавфини 1,5 мартагача ошиши билан ассоциацияланади. Нисбий хавф ёш ошиши ёки менопауза юз берганидан кейин ўтган вақт билан ўзгармайди. Лекин, инсультнинг асосли хавфи аҳамиятли даражада ёшга боғлиқлиги туфайли, ЎГД ги олаётган аёлларда инсультнинг умумий хавфи ёш ошиши билан ошиб боради.\nЭстрогенлар суюқликни тутилишини чақириши мумкин, ва шунинг учун юрак ёки буйраклар фаолиятини бузилиши бўлган пациентлар ҳолатини диққат билан кузатиш керак.\nИлгари гипертриглицеридемияси бўлган аёллар, эстрогенлар билан ўринбосар даволаш ёки гормонал ўринбосар даволашни ўтказиш вақтида шифокор томонидан синчиклаб кузатилишлари керак, чунки бундай аёлларда эстрогенлар билан даволашда қон плазмасида триглицеридларнинг даражасини аҳамиятли даражада ошишини кам ҳоллари кузатилган, у панкреатитга олиб келган.\nЭстрогенлар қалқонсимон безининг айланиб юрувчи умумий гормонларининг концентрациясини ошишига олиб келиб, тироксин боғловчи глобулиннинг (ТБГ) даражасини оширади, у оқсил билан боғланган йод, тироксин (колонкаларни ишлатиш билан таҳлил ёки радиоиммун таҳлил) ёки трийодтирониннинг (радиоиммун таҳлил ёрдамида) даражаси бўйича аниқланади. Трийодтирониннинг пасайган қамраб олиниши ТБГ нинг даражасини ошишини кўрсатади. Эркин трийодтирониннинг ва тироксиннинг концентрацияси ўзгармайди. Зардобдаги бошқа боғловчи оқсилларнинг – кортикоидни боғловчи глобулин ва жинсий гормонларни боғловчи глобулиннинг даражаси ошиши мумкин, бу мувофиқ айланиб юрувчи кортикостероидлар ва жинсий гормонларнинг концентрациясини ошишига олиб келади.\nЭркин ёки биологик фаол гормонларнинг даражаси ўзгармайли. Плазманинг бошқа оқсиллирининг (ангиотензиноген/субстрати ренин, альфа-1-антитрипсин, церулоплазминнинг) концентрациялари ошиши мумкин.\nКогнитив фаолиятни яхшилинишини ҳеч қандай ишончли далиллари мавжуд эмас. 65 ёшдан ошган, давомли мажмуавий ёки фақат эстрогенли ЎГД ни қўллашни бошлаётган аёлларда эҳтимолли деменцияни ривожланишининг юқори хавфи ҳақида айрим маълумотлар олинган. Кам учрайдиган наслий касалликлари – галактозани ўзлаштираолмаслик, лактаза етишмовчилиги ёки глюкозо-галактоза мальабсорбция синдроми бўлган пациент аёллар, ушбу препаратни қабул қилмасликлари керак.\nФемостон 1/5 конти контрацепция воситаларига кирмайди.\n65 ёшдан ошган аёлларни даволаш тажрибаси чекланган.\nФемостон® 1/5 контини ҳомиладорлик даврида қўллаш учун кўрсатилмаган. Фемостон® 1/5 конти препарати билан даволаниш вақтида ҳомиладорлик юз берса, препаратни қабул қилишни дарҳол тўхтатиш керак. Бугунги кундаги эстрогенлар ва прогестагенларнинг мажмуасини ҳомилага тасодифан таъсирига нисбатан кўпчилик эпидемиологик текширишларнинг натижалари, тератоген ва фетотоксик самараларининг йўқлигидан далолат беради. Ҳомиладор аёлларда эстрадиол/дидрогестеронни қўллаш бўйича етарли маълумотлар йўқ.\nФемостон® 1/5 конти эмизиш даврида қўллаш учун кўрсатилмаган.\nФемостон® 1/5 контини болаларда қўллашнинг хавфсизлиги ва самарадорлиги бўйича маълумотларнинг миқдорини етарли эмаслиги туфайли, препарат бу гуруҳ пациентларида қўллаш учун тавсия қилинмайди.\nФемостон® 1/5 конти автомобилни бошқариш ва механизмлар билан ишлаш қобилиятига таъсир қилмайди.\nЭстрадиол ҳам, дидрогестерон ҳам паст токсик моддалар ҳисобланади. Доза ошириб юборилганида кўнгил айниши, қусиш, сут безларининг сезувчанлиги, бош айланиши, қорин оғриғи, уйқучанлик/чарчоқлик, ва бекор қилиш қон кетиши каби симптомлар пайдо бўлиши мумкин. Доза ошириб юборилганида ҳар қандай специфик симптоматик даволаш талаб қилинишини эҳтимоли кам. Бу шунингдек болаларда дозани ошириб юборилиш ҳолларига ҳам тааллуқли.\n28 таблеткадан блистерда; 1 блистердан қўллаш бўйича йўриқномаси билан бирга картон қутида.\n30ºС дан юқори бўлмаган ҳароратда сақлансин.


Исломхўжа - (1872-1913 9 август, Хива) — Хива хонлигининг бош вазири бўлиб, Хоразмда жадидчилик ҳаракати ўнг оқими раҳбарларидан бири эди.\nИсломхўжа Муҳаммад Раҳимхон II ва Асфарндиёрхон ҳукмронлиги даврида Хива хонлиги делегацияси таркибида Санкт-Петербург ва Москва шаҳарларида бир неча марта бўлган (1907—12).\nУнинг ташаббуси билан Хива ва бошқа шаҳарларда Исломхўжа мадрасаси ва минораси, Нуруллабой қишки саройи, касалхона, электростанция, пахта тозалаш заводи, аптека, почта, телеграф кабилар қурилди.\nБундан ташқари 1910-1913 йиллар оралиғида Исломхўжанинг ташаббуси ва маблағи ҳисобига Хивадан ташқари Янги Урганч, Шовот, Гурлан, Қўнғирот, Қўшкўпир ва Мўйноқ шаҳарларида ҳам жадид мактаблари ташкил этилади. Хивадаги мактаб эса тамомила замонавий кўринишда бунёд этилган эди. Янги Урганчда эса Исломхўжа ўғил ва қиз болалар учун алоҳида жадид мактаблари очиб, уларга 60 дан ортиқ ўғил-қизлар қабул этилади.\nИсломхўжа бош вазир бўлиш билан бирга хорижий давлатлар билан бўладиган алоқаларни ҳам бошқарган.\nХонликни идора этишдаги хизматлари учун "вазири акбар" унвони билан тақдирланган.\nИсломхўжа тараққийпарвар ва маърифатпарвар инсон эди.\n1910 йилда у хонликда ислоҳот ўтказиш тўғрисидаги фармонни ишлаб чиқишда фаол иштирок этди.\nСуғорма деҳқончиликка асосланган Хоразмда деҳқонларнинг аҳволини енгиллатиш учун ер солиғини камайтиришга ҳаракат қилди.\nЁш ҳиваликлар партиясининг асосчиси Полвонниёз Юсуповнинг ёзишича, Исломхўжа тараққийпарварлик ғоялари учун ўз куёви, Хива хони Асфандиёрхоннинг буйруғи билан 1913 йилнинг 9 августида ваҳшиёна ўлдирилган.\nuz.wikipedia.org ва www.e-tarix.uz материаллари асосида\nДругие материалы в этой категории: « Илм ва вақтдаги барака\t“Жоҳиллар жим турганида эди...” »


Norman Atlantic паромидаги ёнғин оқибатида ҳалок бўлганлар сони 8 кишига етди » Ўзбекистон янгиликлари – Zamin.uz\n, 15 2019, 19:43\n30 дек, 10:18 4 727 Дунё\nИталиянинг Norman Atlantic паромида юз берган ёнғин оқибатида 8 киши ҳалок бўлди, 427 киши қутқарилди. Бу ҳақда Италия транспорт вазири Маурицио Лупи хабар берди. У, шунингдек, кемадаги йўловчиларнинг аниқ сони маълум эмаслигини қўшимча қилиб ўтди, деб ёзади kun.uz.\nГрециянинг Патра шаҳридан Италиянинг Анкона портига йўл олган кемада 478 нафар йўловчи ва кема экипажи аъзолари бўлган. Кема 28 декабрь, якшанба куни Корфу оролидан 40 денгиз мили узоқликда ёниб кетган.\nГрециянинг АНЕК компаниясиг томонидан фойдаланилаётган Norman Atlantic кемасида ёнғин маҳаллий вақт билан 04:00да, автомобиллар турадиган қаватда бошланган. У ерда 222та автомобиль, шу жумладан, техник мой, ёқилғи-мой маҳсулотлари ортилган юк машиналари ҳам бўлган.\nАл-Бобдаги портлаш оқибатида ҳалок бўлганлар сони 60 кишига етди 24 фев, 22:03\nХитойдаги спа-салонда 18 киши тириклайин ёниб кетди 06 фев, 08:10\nЧилида ўрмон ёнғинлари оқибатида ҳалок бўлганлар сони 11 кишига етди 28 янв, 15:38\nАбу-Дабида юз берган ёнғин туфайли ўн киши ҳалок бўлди 21 фев, 14:06\nАдриатика денгизида ёнаётган Италияга тегишли кемадан йўловчиларни қутқариб олиш ишлари давом этмоқда 29 дек, 11:47\nАдриатика денгизида ёнаётган паромдан 150га яқин киши қутқариб олинди 28 дек, 15:49


ИнтерФУТБОЛ :: Пол Инс: «Челси»дагимуаммоларгаМоуриньосабаббўлди»\nПол Инс: «Челси»дагимуаммоларгаМоуриньосабаббўлди»\n«Манчестер Юнайтед» клуби собиқ ярим ҳимоячиси Пол Инснинг фикрича, «Челси» клубида кузатилаётган муаммоларнинг сабаби икки мураббий Конте ва Моуриньонинг жанжалидир.\nЭслатиб ўтамиз, тахминан бир ойлар муқаддам Конте ва Моуриньо ўз матбуот анжуманларида бир-бирига ҳар хил гапларни айтишди. Масалан Антонио «қалбаки», «масхарабоз» ва «одамча» деган ибораларни ишлатган.\nИнснинг таъкидлашича, ушбу ишларда устаси фаранг Моуриньо топ-4лик учун киришда даъвогар бўлган рақибини барқарорликдан чиқаришга эриша олди. Шунинг оқибатида лондонликлар ўйинида камчиликлар пайдо бўлмоқда. Антонио ўзининг вазифаларини тўлақонли адо қилмаяпти.\n«Антонио Конте Моуриньо билан оғзаки жангни бошлаганидан буён ишлари юришмаяпти. Ўзини йўқотиб қўйгандек ва олдинги Контега сира ҳам ўхшамайди. «Челси»даги аҳвол ҳам ёмонлашмоқда.\nШундай таасурот пайдо бўлмоқдаки, «Челси»да ҳамма барқарорликни йўқотган ва кўриниб турибдики Моуриньо Контени салбий тарафга ўзгартириб қўйди. Ўша жанжалдан кейин Конте ғамгин кўринмоқда ва фақатгина салбий энергия тарқатмоқда.\nТоп даражаги мураббий бўлар экансан, сен ОАВ нима бўлаётганига аҳамият бермаслигинг лозим. Жамоа учун яхши кайфиятни сақлаб туришинг керак», - дейди Инс.


“Фотиҳа” сураси билан никоҳ боғлаб бўладими? (Шайх Бутий) | Azon.uz - Ахборот-таҳлилий портал\n“Фотиҳа” сураси билан никоҳ боғлаб бўладими? (Шайх Бутий)\n3008 06:05 19.09.2019\nМен Америкада яшайдиган оилали бир эркак билан танишиб, уни қаттиқ севиб қолдим. У аёли билан ажрашишни истайди, бундан яқинларининг ҳам хабари бор. Бироқ, у уйланишни пайсалга солмоқда. Тўғрироғи, у хотини бундан хабар топса, барча нарсадан маҳрум бўлишдан қўрқади. Мен ўша эркак билан “Фотиҳа” ўқиб, гувоҳларсиз унинг никоҳига кирсам бўладими?\n“Фотиҳа” сурасини ўқиш билан шаръий никоҳ боғланиб қолмайди. Бу ҳолнинг ечими - икки шахс гувоҳлигида мукаммал шаръий никоҳ ўқилишида! Қолаверса, бир аёлнинг эридан ажралишини хоҳлаш ҳам яхши иш эмас. Шуни билишингиз муҳимки, кўплаб жоҳил кимсалар ўйлаганидек, “Фотиҳа” сурасини ўқишнинг никоҳ боғланишига ҳеч қандай алоқаси йўқ. Аллоҳ сизга ҳам гўзал бахт ато этсин!\nФатво Мақолалар Бутий


«Арсенал» қасос олди\n«Арсенал» Англия Кубоги доирасида январь ойидаги мағлубият учун «Манчестер Юнайтед»дан қасос олди. Манкунианликлар Оле Гуннар Сульшер бошчилигида Англия чемпионатида илк бор мағлуб бўлди.\nАнглия чемпионати, 30-тур\n«Арсенал» - «Манчестер Юнайтед» - 2:0 (1:0)\nГоллар: Чака, 12 (1:0). Обамеянг, 69 - пенальти (2:0).\n«Арсенал»: Лено, Папастатопулос, Косьельни, Монреаль, Мэйтланд-Найлс, Рэмзи, Чака, Ўзил (Ивоби, 77), Колашинац, Обамеянг (Суарес, 80), Ляказетт (Нкетиа, 86).\n«Манчестер Юнайтед»: де Хеа, Далот (Марсиял, 71), Янг, Смоллинг, Линделёф, Шоу, Фред, Погба, Матич (Гринвуд, 80), Лукаку, Рэшфорд.\nОгоҳлантиришлар: Папастатопулос, 38. Матич, 68. Погба, 76. Колашинац, 90.\n10 март. Лондон. «Эмирейтс» стадиони.\nДе Хеанинг хатоси\nОле Гуннар Сульшер «Манчестер Юнайтед»нинг рекордлар китобига ўз номини ёзишда давом этди. Кўпчилик Париждаги ғалаба эйфориясида бу ўйин «қизил иблислар» ўз тарихида илк марта қаторасига 9 сафар ўйинидаги ғалаба бўлганига эътибор бермади. Сульшернинг фантастик серияси декабрнинг иккинчи ярмида «Кардифф»да бошланганди ва бу сериянинг энг ёрқин ўйинларидан бири январда «Эмирейтс»да бўлганди, ўшанда «МЮ» «Арсенал»ни Англия Кубогидан чиқариб юборганди (3:1). Лекин бу сериянинг якунланишига ҳам Лондонда гувоҳ бўлдик.\nЧемпионлар лигасига йўлланма берувчи тўртинчи ўриндан 4 очко ортда қолиш хавфида қолган Унаи Эмери жамоаси ўйинга жиддий тайёргарлик кўрди. «Парк де Пренс»даги ғалабадан сармаст манчестерликлар эса ҳарчанд ҳаракат қилишмасин, ўйинга бор эътиборини қарата олишмади. Ўйин мезбонларнинг кетма-кет ҳужумлари билан бошланди, меҳмонлар қарши ҳужумларда ҳаракат қилишди. Энг хавфли ҳужум дастлаб Бренд Лено қўриқлаётган дарвоза қаршисида юзага келди, германиялик дарвозабон Лукакунинг зарбаси қаршисида ожиз қолди, аммо тўп дарвоза тўсинидан қайтди. Кўп ўтмасдан манчестерликларни кўп ўйинларда қутқарган Давид Де Хеа қўпол хатога йўл қўйди, у Гранит Чаканинг жарима майдони ташқарисидан берган зарбаси траекториясига томошабин бўлолди, холос.\nЗарба йўналтирилган вақтда чапга ташланиб қўйган испаниялик дарвозабон унинг йўналиши қандай ўзгаришини кузатиб туриш билан чекланди. Испаниялик дарвозабон кам хато қилади, лекин у АПЛда қаторасига учинчи ўйинда жарима майдони ташқарисидан берилган зарбани ўтказиб юбормоқда. У жорий мавсумда жами 6 марта жарима майдони ташқарисидан берилган зарбани ўтказиб юборган. Бу ўтган мавсумдагидан икки баробар кўп (ҳали мавсум якунигача яна 8 ўйин бор).\nАгар у уялтирмаганида, биз ҳозир «МЮ» мезбонларни қандай тўхтатганини муҳокама қилаётган бўлардик. Сульшер «Арсенал» ҳужумкор ўйнашини ҳисобга олган ҳолда, 4-4-2 схемасини қўллади, чап қанотда Погба ва Шоу, ўнг қанотда Далот ва Янг ҳаракат қилдиди. «Арсенал»нинг қанотларида Эмери келгач, кам ўйин амалиётига эга бўлаётган Колашинац ва Беллерин мавсум охирига қадар сафдан чиқиши туфайли ўнг қанот ҳимоячисига айлантирилган Мэйтленд-Найлз ҳаракат қилди. Мэйтленд-Найлз бу ўйинга қадар ишончли ўйнамаётган, «Арсенал»нинг рақиблари аксар ҳужумларини унинг қанотидан уюштиришаётганди. Эмери 5-3-2 схемаси билан бошлади ва ўйин аввалидаги фаолликдан кейин ҳимояни мустаҳкамлади. Биринчи бўлимда дарвоза томон йўлланган ягона аниқ зарба - Чаканинг гол ургандаги зарбаси эди. «МЮ» эса ўйин давомида 14 бор зарба берди, шундан 4таси дарвоза соҳасига аниқ борди, яна 2таси дарвоза тўсинига ва устунига тегди.\nЛенонинг мўъжизакор сэйвлари, Обамеянгнинг совуққонлиги\n«Арсенал» бу ўйинда омад туфайли ғалабага эришди. Гол ўтказиб юборгач, манчестерликлар тўлиқ куч билан олдинга ташланишди, энди меҳмонлар ҳужумда, мезбонлар қарши ҳужумда ҳаракатланишарди. Лекин лондонликлар дарвозаси олдида уюштирилган ҳужумлар гоҳ дарвозабоннинг қаҳрамонликлари, гоҳ омад туфайли бесамар кетаверди. Вазиятлардан бирида Фреднинг кучли зарбаси дарвозабоннинг бармоқлари учларини силаб ўтиб, дарвоза устунига теккан ҳолда майдон ташқарисига йўналди, Лукаку ҳам голли сериясини давом эттириш учун яна қулай вазиятларга эга бўлди, аммо бельгиялик футболчи Монреаль ва Сократисни ортда қолдирди, аммо Лено тўпни унинг оёқлари остида қайтариб қолди.\n«Арсенал»нинг қарши ҳужумлари эса бир неча марта лайнсмен байроғини кўтариб, офсайдни кўрсатиши туфайли тўхтатиб қолинди.\nБиринчи бўлим охирида Рэшфорд жарима майдонида зарба беришга чоғланганида унинг зарбаси йўлига ташланган Чака бўлмаганида, бу сафар Лено ҳам қутқара олмаслиги мумкин эди. Бу вазиятда икки футболчи тўқнашиб кетди ва шифокорлар майдонга тушиб келиб, ўйинда танаффус юзага келди. Жамоалар биринчи бўлимда яна ҳужум қилишига вақт етмади.\n«МЮ» Жозе Моуриньо давридан буён илк марта АПЛда рақибни ҳисобда қувишга мажбур бўлди. Балки, шунинг учундир Лукаку иккинчи бўлим бошида яккама-якка вазиятда Ленога яна мағлуб бўлди.\nГерманиялик дарвозабон бу сафарги сэйви билан навбатдаги ҳакамлик можароси юзага келишининг олдини олди. Бу вазиятда қанот ҳаками кичик офсайд ҳолатини сезмай қолганди.\nЛено қутқаришда давом этди, навбатдаги сафар Рэшфорднинг оёқлари орасидан тўпни олиб қўйди. Ўтган турда «Тоттенҳэм» дарвозасига пенальтидан гол уролмасдан, жамоасини ғалабадан маҳрум этган Обамеянг эса бу сафар ҳам 11 метрлик нуқтага яқинлашди. Бу вазиятда Фред тўп билан олдинга ташланган Ляказеттга фол ишлатгач, Жонатан Мосс иккиланмасдан «нуқта»ни кўрсатди. Сульшер ва меҳмон футболчилар бу вазиятни пенальтига тортмайди, деб ҳисоблашди. Улар Ляказеттнинг оёғига зарба берилмаганини иддао қилишди, аммо ҳакам бу вазиятда бразилиялик яримҳимоячи рақибни қўллари билан туртганини ҳам ҳисобга олганди.\nГабонлик ҳужумчи овуққанлик билан тўпни дарвозабон турган жойга йўналтирди, бу вақтда Де Хеа чапга сакраб бўлганди.\nЎйинни дарвозабонларнинг ҳаракатлари ҳал қилди. Де Хеа ўйиннинг энг ёмон футболчиси бўлди.\nИккинчи гол ўтказилгач, 71-дақиқада Сульшер Далот ўрнига Марсиялни майдонга ташлади ва жамоа 4-2-3-1 схемасига ўтди, Рэшфорд энди қанотга ўтказилди, Погба олдинга чиқарилди (Погба учун бу ўйин энг муваффақиятсиз ўйинлардан бири бўлди, режиссёрлар излаб топишмаса, мухлислар унинг майдонда бор-йўқлигини ҳам сезишмасди), Марсиял ҳужум марказига қўйилди. Эмери эса дарҳол «Арсенал»нинг ўйинини 5-4-1 схемасига ўтказди ва ўйиннинг қолган вақтида «МЮ» ҳеч нарса қила олмади. Меҳмонларнинг ҳужумларига шаррос қуйган ёмғир ҳам тўсқинлик қилди ва футболчилар қийналиб ҳаракат қила бошлашди, тиғиз ҳимояни ёриб ўтишнинг имкони бўлмади.\nСульшер ички турнирларда илк марта мағлуб бўлди - 12 ўйин давом этган мағлубиятсиз серияга якун ясалди.\nПринципиал рақиби устидан ғалаба қозонган «канонирлар» уларни тўртинчи ўриндан тушириб юборди ва бу турда кутилмаганда «Саутҳемптон»га ютқазган «Тоттенҳэм» билан орадаги фарқни 1 очкогача қисқартирди. Энди «Арсенал»да 60, «МЮ»да 58 очко. Агар Азар ва жамоадошлари захирадаги «Брайтон»га қарши ўйинда ҳам ғалаба қозонишса, очколарини 60тага етказиб, 5-ўринга кўтарилади, «МЮ» эса Сульшер келишидан аввалги ўрнига қайтади.\nФутболдаги 7 муҳим ўзгариш!?\n«АПЛ»нинг қитъадаги бенефиси ҳақида\nОле: Кэррикни қайтармоқчи эдим фақат...\nРежа: Сульшер ва унинг буюк ғалабаси ҳақида\nОле Гуннар Сульшер ҳақида батафсил\n«Юнайтед»да ўйнамайман, тамом!


8 май куни қандай об-ҳаво кутилмоқда?\nТошкент шаҳри. Ҳаво ўзгариб туради, кечга томон ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, 15-20 м/с гача кучайиши мумкин. Ҳарорат кечаси 15-17 даража илиқ, кундузи 28-30 даража иссиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучаяди, баъзида 23-28 м/с гача кучайиши мумкин. Ҳарорат кечаси 12-17 даража илиқ, кундузи 23-28 даража иссиқ бўлади.\nБухоро ва Навоий вилояти. Ҳаво ўзгариб туради, кечга томон баъзи жойларда ёмғир ёғиши, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучаяди, баъзида 23-28 м/с гача кучайиши мумкин. Ҳарорат кечаси 13-18 даража илиқ, кундузи 25-30 даража иссиқ бўлади.\nТошкент, Самарқанд, Жиззах, Сирдарё вилоятлари. Ҳаво ўзгариб туради, кечга томон баъзи жойларда ёмғир ёғиши, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучаяди, баъзида 23-28 м/с гача кучайиши мумкин. Ҳарорат кечаси 12-17 даража илиқ, кундузи 25-30 даража иссиқ бўлади.\nҚашқадарё, Сурхондарё вилоятлари. Ҳаво ўзгариб туради, кечга томон баъзи жойларда ёмғир ёғиши, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучаяди, баъзида 23-28 м/с гача кучайиши мумкин. Ҳарорат кечаси 13-18 даража илиқ, кундузи 28-33 даража иссиқ бўлади.\nАндижон, Наманган, Фарғона вилоятлари. Ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 12-17 даража илиқ, кундузи 25-30 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучаяди, баъзида 23-28 м/с гача кучайиши мумкин. Ҳарорат кечаси 5-10 даража, кундузи 13-18 даража илиқ бўлади.


10 йил ҳам урмаслиги айтилган донорлик юраги 30 йилдирки уришда давом этмоқда\n09:00 / 14.06.2017\nКўчириб ўтказилган юрак билан энг узоқ вақт яшаётган британиялик Пол Хэймэн унинг ҳаётини ўзгартириб юборган операциянинг 30 йиллик юбилейини нишонлади.\n49 ёшли британиялик 1987 йилда донорлик юраги кўчириб ўтказиш бўйича қалтис операцияни бошдан ўтказган ва унинг "янги" юраги 30 йилдирки тинимсиз урмоқда. Ўшанда шифокорлар унга донорлик юраги билан 10 йил ҳам яшай олмаслигини айтишган. Бироқ бу тушкун прогнозларга қарамасдан, Пол ҳамон ҳаёт ва ўзини ажойиб ҳис қилмоқда.\nОперацияни сэр Теренс Инглиш ўтказганди. Ўшанда Пол саломатлигидаги муаммолар сабабли электрчи касбини ташлашга мажбур бўлган. Бироқ Пол ҳозирда мутлақ соғлом ва ҳар янги кун учун тақдирга миннатдорчилик билдиради. Пол кўчириб ўтказилган юрак билан энг узоқ яшаётган одам ҳисобланади. Бу борада аввалги рекордчи Жон Маккаферти исмли одам бўлган, у "ўзга" юрак билан 33 йил яшаган ва 73 ёшида вафот этган.\n"Донорлик юраги ҳаёт менга ином этган энг ажойиб совға бўлган", деб айтади Полнинг ўзи.\nПолнинг ҳаётини аввалги ва кейинги даврларга бўлган кун – 1987 йил 17 декабрда шифокор Инглиш агар у операция қилинмаса, Рождествогача (25 декабргача) ҳам яшай олмаслигини айтган. Пол соғлиғидаги муаммолар ҳақида 15 ёшида хабар топган – ўшанда шифокорлар унинг юраги одатдагидан 4 марта катталигини айтишган ва Пол 3 йил ўтиб операция столига ётқазилган.\nЎшанда шифокорлар йигитга янги юраги унинг ҳаётини бор-йўғи бир неча йилга узайтира олишини айтишганга қарамасдан, Пол унинг олдида ҳафталар эмас, бир неча йиллар борлигини билишдан шод бўлган. Пол воз кечиши керак бўлган ягона нарса севимли футбол жамоаси ўйинларини томоша қилиш бўлган, чунки ҳаддан зиёд ҳаяжонланиш унинг ҳаётига зомин бўлиши мумкин.\nПол шундай кичик жиҳатларни ҳисобга олмаганда, ўзини мутлақ соғлом сезади ва эллик ёшини қаршилашга ҳозирлик кўрмоқда. Отаси билан юз берган воқеа Полнинг қизини шифокор бўлишга илҳомлантирган. Полнинг ўзи эса фаол фуқаролик позициясини эгаллаб, донорлик зарурлигига қаттиқ ишониб келади.\nМусулмон қиз юзига чўчқа гўшти билан туширган британиялик қамоқ жазосига тортилди\n22:24 / 02.07.2017\n101 ёшли британиялик фарзандлари ва набира-абиралари билан бирга парашютда сакради\n23:57 / 14.05.2017\nБританиялик Lego конструкторларидан оёқ протезини ясади\n15:20 / 06.09.2016


15:50 / 14.11.2019 2060 pdf Ўқиш режими + -\nИслом ҳақида таҳлил ва тадқиқотлар ўтказиш, фатво чиқариш, шаръий баҳсларга жавоб бериш ҳамда имомлар курсларини ташкил қилиш.\nАъзолар бетарафлик, шаръий мутахассислик ҳамда илм, шариат ва воқеликни билиш сифатларини ўзларида мужассам қилиш билан ажралиб туради. Академия олий раёсат ҳайъати, фатво учун доимий аъзо ҳамда бутун дунё атрофидан маслаҳатчиларни ўз ичига олади.\nАкадемиянинг таъсис этилиш фикри:\n11 сентябрдаги воқеалардан кейин умматнинг забардаст уламолари бегона юртдаги мусулмонларга боғлиқ бўлган муаммоларни ҳис этиб, унинг масъулиятини кўтарган ҳолда бу фикрга келдилар. Бундан ташқари, Ғарб ўлкаларида яшовчи оз сонли мусулмонларнинг, хусусан, Америка қўшма штатларидаги мусулмонларнинг муаммоларига аҳамият берган ҳолда шаръий мутахассисларни етказиб бериш мақсадида ушбу академия барпо этилди.\nАкадемия бир қанча расмиятчилик ишларини амалга оширганидан кейин ўз йўналишини нурли йўл сари одимлатди. Ҳатто ушбу уюшма Американинг расмий ҳукумати, яъни федерал томонидан ҳам олқишланиб, эътироф этилди.\nАмерикадаги Шаръий Фақиҳлар Академияси илмий муассаса бўлиб, моддий фойда кўришни олдига мақсад этмаган. У Ислом уммати фақиҳлари ва уламоларидан таркиб топган бўлиб, Америкада яшовчиларга фалокат ва муаммолар ориз бўлганида шариат ҳукмларини баён этишга ҳаракат қилади.\n– Фалокат ва муаммолар ориз бўлганда шариат ҳукмига биноан фатволар чиқариш.\n– Америка жамиятидаги мусулмонларнинг ҳолатлари ва улар тўқнаш бўладиган иқтисодий, ижтимоий, маданий ва таълим ишларидаги муаммоларни бартараф этиб, муносиб фиқҳий ечимлар топиш ва уларни амалга оширишда шаръий тадқиқот ва баҳслар режасини тузиш.\n– Ахборот воситаларида Ислом ва исломий мерос ҳақида тарқатилаётган хабарларни таҳлил қилиб, саҳиҳларидан фойдаланишга йўналтириш, хатоларини тўғрилаш ёки раддия бериш.\n– Молиявий муассасалар билан ўзаро ҳамкорлик қилиб, баҳс ва тадқиқотларни тайёрлаш, молиявий таъминот ташаббуслари билан чиқиш, уларга керакли фатволар ва маслаҳатларни тақдим қилиш.\n– Исломий марказ мудирлари ва имомларнинг оилавий, молиявий муаммоларни ҳал этишга лаёқатли бўлишлари учун курслар ташкил қилиш.\n– Бошқа фиқҳий академия ва ҳайъатлар билан ўзаро алоқаларни тиклаш.\n– Фуқаролик муаммолари ва Ғарб ўлкаларида мусулмонлар зиммасига юклатилган ҳамда фойдаланилаётган ҳуқуқларни муолажа қилиш.\n– Ғарб ўлкаларидаги оз сонли мусулмонлар барпо қилган шаръий ҳукмлар билан шуғулланувчи ҳайъатлар фаолиятини қўллаб-қувватлаш, улар кўтариб чиққан қарор ва тавсияларни кўриб чиқиш, оила ва молиявий муомалотга тегишли масалалардаги фиқҳий ҳукмларни қонунга киритиб, Ғарбдаги ҳукм чиқарувчи томонларга манба қилиб бериш.\n– Қонун ва низом ижозат берган миқдорда закот ва ижтимоий кафолат жамғармаларини барпо қилиш. Албатта, бунда расмий томонлардан мувофиқликни қўлга киритиш.\nМутахассислик ва бетарафлик.\nУшбу академия бошқа исломий муассасалардан қуйидаги кўринишларда ажраб турса, ажаб эмас.\n– Академиянинг ҳар бир аъзоси исломий шариат соҳасида докторликни қўлга киритганлиги учун бу ерда мутахассислар йиғилган;\n– Бу академия умматнинг мулки бўлгани учун бетарафдир. Умумий илмий, қўшма бирлашма бўлиб, машриқдагию мағрибдаги Аллоҳнинг динига амал қилувчилар шу ерда учрашадилар. Албатта, булар партия блоки ёки замонавий тузилган гуруҳлардан йироқ ҳолатдадир.\n– Шариат илми билан воқеликдан хабардорлик орасини жамлайди. Ушбу академияда фақиҳларга қўшимча равишда билимдон кишилар ҳам бўлиб, уларнинг сони фақиҳлар сонидан оз эмас.\n– Ана ўшалар фатвонинг татбиқ этилишида воқеликни ўрганиб, фақиҳларни мустаҳкамлаб туришади. Чунки аҳли илмлар айтишганидек, фатво «воқеликдаги мажбуриятни ўрганиш»дир. Бутун дунёдаги фиқҳий академиялар тиббий муаммоларни, масалан, инсон аъзоларини экиш, сунъий урчитиш, клонлаштириш кабиларни ўрганади. Бирор киши «Фақиҳ бу муаммоларни бартараф этишда табиб бўлиши керак», деб айта олмайди. Фақатгина ушбу академиядаги тиббиёт мутахассислари баён қилган нарсалар билан танишиш фақиҳ учун кифоя қилади. Агар ўша табиб фиқҳий қарорни чиқаришдаги овоз бериш босқичида иштирок этмаса ҳам. Ўша мутахассисларнинг ичида иқтисод, қонун, сиёсат, информатика билан шуғулланувчилари ҳам бор. Ва яна уларнинг ичида илмий майдонда мутахассисликни қўлга киритганлари бор. Масалан, исломий марказ мудирлари ёки исломий молиявий муассасаларда ишловчилар ёки оммавий ахборот билан шуғулланувчилар бор.\n– Академиядаги доимий фатво аъзолари етти кишидан иборат бўлиб, улар шариат бўйича докторлик дипломларини қўлга киритишган. Улар Американинг ичида муқим яшашади. Академияга келаётган кунлик муаммоларни ҳал қилиш ва қарор чиқариш каби ишлар мана шу аъзоларга юклатилган.\n– Фатво учун уммат ичидан саккизта забардаст фатво аҳли маслаҳатчилар бўлиб, доимий аъзолар ҳолат тақозо қилиб қолганда уларга мурожаат қилишади. Албатта, бунда дунёдаги энг юқори даражадаги алоқа воситаларидан фойдаланилади. Масалан, электрон почта ва академиянинг интернетдаги махсус ўрни, яъни сайти бўлиб, Токиодан туриб, Вашингтон билан бемалол алоқа тиклаш мумкин.\n– Ушбу академия бошқа академиялар билан кучли алоқалар тиклаган. Аслида академия ташкил қилишдан мақсад тартибга келтириш ва такомиллик сари боришдир. Асло мусобақа, тортишув ва зиддият эмасдир. Шунга биноан, бошқа академиядагилар бунда кўрсатилган низомдаги аъзолик шартларига мувофиқ бўлишса, эшиклар очиқдир. Академия бор куч-қувватини тарқоқликни жамлаш ва дунёдаги барча уммат фақиҳларининг орасида алоқа кўпригини қуришга сарф этади.\n10:30 / 14.11.2019 1194\nБоку шаҳрида дин етакчиларининг халқаро саммити бошланиш арафасида\n14:20 / 14.11.2019 761\n1967 15:05 / 21.07.2020\nБу имомнинг тўлиқ исмлари Убайдуллоҳ Содрушшарийъа алАсғар ибн Масъуд ибн Тожушшарийъа Маҳмуд ибн Содрушшарийъа Аҳмад ибн Жамолуддин Убайдуллоҳ ал Маҳбубий ал давоми...\n2004 13:00 / 21.05.2020\n.Фароиз, сўзи .фарз, сўзининг жамидир..Фарз, сўзи эса .ўлчов,, .кесиш, ва .баён қилиш, маъноларини англатади.Шариатдаги фарз амаллар ҳам ўлчоғлик, кесиб айтилган ва давоми...\n2802 13:30 / 27.02.2019


Рустам Эмомали расман Душанбе ҳокими лавозимини бажаришга киришди\n21:32 / 10.04.2017\nТожикистон президенти Имомали Раҳмон ўзининг тўнғич ўғли Рустам Имомалини Душанбе шаҳри ҳокими этиб тайинлаш ҳақидаги фармонни имзолади. Бунгача Рустам Имомали ушбу лавозимни вақтинчалик эгаллаб келаётганди. Фармон 4 апрелда имзоланган.\nРустам Имомали Душанбенинг собиқ ҳокими, 64 ёшли Маҳмадсаид Убайдуллоев истеъфога кетказилгач, 12 январда Душанбе ҳокими вазифасини бажарувчи этиб тайинланганди. Убайдуллоев ушбу лавозимни 19 йил давомида эгаллаб келганди.\nРустам Имомали янги лавозимни бажаришга киришгач, муаммоларни ҳал қилишга катта кўлам билан киришиб кетди.\nТожикистон президенти бўлган вертолёт тоғларда уч соатга йўқолиб қолди


10:29 20 Феврал 2020\n17:42 24.01.2020 (Янгиланган 20:17 24.01.2020) Ҳавола олиш\nХитойда коронавирус эпидемияси (112)\nТОШКЕНТ, 24 янв – Sputnik, Мария Науменко. Ўзбекистонлик талаба Абдураҳим Элбобоев янги коронавирус тарқалишни бошлаган Хитойнинг Ухан шаҳридаги вазият ҳақида сўзлаб берди.\nТалаба Ухан шаҳрида икки йил давомида таҳсил олмоқда. Ҳозирги вақтда 11 миллион киши истиқомат қиладиган шаҳар ёпилган.\n“Шаҳарда ваҳима кузатилмоқда, бироқ ҳамма қўрқмасдан бир-бирига ёрдам бермоқда”, - деб таъкидлади Элбобоев Sputnik Ўзбекистон мухбирига.\nҲозирги вақтда унинг олийгоҳида қишки таътил, аммо ўқиш қачон бошланиши номаълум.\n“Шаҳарда 31 январга қадар карантин эълон қилинган. Шаҳарга ҳеч ким чиқмаяпти. Уй яқинидаги дўконга бориляпти. Озиқ-овқат нархлари сезиларли даражада - тахминан икки бараварга кўтарилди”, - дейди талаба.\nЭлбобоев касаллик тарқалишига қарамасдан, у Хитойда ўқишни давом эттириш ниятда эканлигини маълум қилди.\n“Ота-онам хавотир олишмоқда, вазият барқарорлашганда уйга қайтиб келишимни исташяпти. Мен февралда Ўзбекистонга бормоқчиман, бироқ семестр бошланганда, ўқишни давом эттириш учун Хитойга қайтиб келаман”, - деб қўшимча қилди талаба.\nДекабр якунида Хитой ҳукумати Хубей провинцияси маркази бўлган Ухан шаҳрида номаълум пневмония тарқалиши ҳақида хабар қилинганди. Кейинчалик, касаллик қўзғатувчиси коронавирус 2019-nCoV экани аниқланди. Беморларнинг сони тез фурсатда ошмоқда. Расмий маълумотларга кўра, бу вирус билан касаланиш ҳолати 600 кишида аниқланди, 17 киши вафот этди.


Ягона интерактив давлат хизматлари портали мобил...\n21.01.2020 17:59 0 1272\nБугун, 21 январь куни Бизнес ва бошқарув республика олий мактабида бўлиб ўтган матбуот анжуманида Ягона интерактив давлат хизматлари порталининг мобил иловаси ва Face ID прототипи тақдимоти ўтказилди.\nТаъкидланишича, мамлакатимиз аҳолисининг 80 фоизи мобил интернетдан фойдаланади ва шу жиҳатдан олиб қараганда, MyGov мобил иловасининг ишга туширилиши интерактив давлат хизматлари кўрсатишда ташланган муҳим қадамдир.\nМатбуот анжуманида My.gov.uz мобил иловасининг имкониятлари намойиш этилди ва мобил иловада фақатгина тўлиқ автоматлаштирилган электрон хизматлар, яъни давлат органлари ходимлари иштирокисиз кўрсатиладиган хизматлар жорий этилганлиги айтиб ўтилди. Мазкур иловалар орасидан йўл ҳаракати қоидаларини бузганлик юзасидан жарималар, шахсий жамғариб бориладиган пенсия ҳисоб варағи ҳолати ҳақида маълумот олиш, СТИРни аниқлаш, иш ҳақи миқдорини тасдиқлаш тўғрисидаги маълумотнома олиш, коммунал хизматлар учун тўловлар ва бошқалар жой олган.\nМисол учун, бошқа ҳеч қаерда жарималар бўйича маълумот олиш имконияти мавжуд тўлақонли хизмат кўрсатилмайди. Фақатгина Ягона интерактив давлат хизматлари порталида ЙҲҚ бузилгани учун белгиланган жарималар бўйича маълумотни бепул олиш мумкин. Бунда мазкур хизматдан фойдаланиш учун рўйхатдан ўтгандан сўнг, жарималар ёзилган тақдирда улар тўғрисидаги маьлумотлар автоматик тарзда тақдим этилади.\nЎтган 2019 йил давомида Ўзбекистон Республикаси Президенти ҳузуридаги Лойиҳа бошқаруви миллий агентлиги ҳузуридаги Электрон ҳукумат ва рақамли иқтисодиёт лойиҳаларини бошқариш маркази ва Ягона интегратор UZINFOCOM ҳамкорликда My.gov.uz порталида 49 та электрон давлат хизматини жорий этган. Улардан 5 таси тўлиқ автоматлаштирилган (пенсия тўғрисида маълумот, ойлик маош тўғрисида маълумот, жарималар ва ҳоказолар).\nМаълум қилинишича, ҳозирда ўз ичига туғилишни рўйхатга олиш, фарзанд туғилганда бир марталик нафақа тўланиши, болани мактабгача таълим муассасасига рўйхатга қўйиш каби хизматларни олган композит хизматни жорий этиш устида ишлар олиб бориляпти. Бундай хизматларни йўлга қўйишдан мақсад давлат органларига қайта-қайта бориш ва навбатлар кутиш амалиётини йўқ қилишга қаратилган, дейилмоқда.\nАндроид-қурилмалар учун MyGov иловасини ушбу ҳавола орқали юклаб олиш мумкин:\nКалит сўзлар бўйича қидирув;\nХизматдан фойдаланиш учун юборилган аризаларнинг ҳолати билан танишув;\nНомингизда бўлган транспорт воситалари ва кўчмас мулк объектларини киритиш;\nДавлат хизматлари марказларининг жойлашуви тўғрисида геолокация маълумотларини олиш.\nЯгона интерактив давлат хизматлари портали аутентификация тақдимот MyGov


04 июл 2022, Тошкент вақти: 19:28\nTashkent City лойиҳасининг британиялик инвесторлари асл шахси жамоатчиликдан сир турилмоқда.\nХалқаро компаниялар Буюк Британиядаги корпоратив шаффофлик ва ҳисобдорликнинг заиф режимидан фойдаланиб, ватанидаги манфаатлари ва мулкини ниқоблаши мумкин.\nСўнгги йилларда, Марказий Осиё ташқи дунёга ёпиқлигича қолмоқда, деган гаплар рад этилмоқда. Оддий ватандошлар – улар кўпчилик – қандай қийинчиликларга дуч келишидан қатъий назар, минтақанинг бой ва таъсир кучига эга шахслари цивилизация таклиф этиши мумкин бўлган барча қонуний ва ноқонуний имтиёзларнинг ашаддий истеъмолчилари эканини исботлаб берди.\nНоминал директорлари ва акционерлари бор аноним ва сохта компаниялар, махфий юрисдикциядаги оффшор банк ҳисоб рақамлари, активларни “ҳимоя қилиш” ва солиқларни “минималлаштирувчи” хизматлар, хусусий мулкни бошқариш, кўчмас мулкни режалаштириш – булар барчасини ва бошқа кўплаб нарсаларни уларга Ғарбда ишлаш тажрибаси бор ҳуқуқшунослар, ҳисобчилар ва консультантлар таъминлаб беради.\nШу сабабли Power Briefs | Central Asia суриштирувларининг янги туркумида трансмиллий мулк эгаларини очиқ маълумотлар базаси ва қидирув усулларидан фойдаланган ҳолда¸ бу мулк эгаларига оид тафсилотлар келтирилади. “Power Briefs”нинг ўтган ҳисоботларида хусусийлаштириш ва бизнес ислоҳоти қизғин кетаëтган Ўзбекистондаги эҳтимолий манфаатлар тўқнашуви таҳлил қилинди.\nХусусан, аввалги ҳисоботларда, Тошкент шаҳар ҳокими Жаҳонгир Ортиқхўжаев ёки унинг бизнес шерикларига тегишли ширкатларнинг президент Шавкат Мирзиёев бошлаган хусусийлаштириш ва қурилиш лойиҳаларидан манфаат кўраëтгани ойдинлашди. Бу ширкатларнинг аксарияти Ўзбекистоннинг Samsung ва Unileverига айланган Artel ва Akfa брендлари остида фаолият юритади.\nНавбатдаги суриштирувимизда Artel-Akfa гуруҳига мансуб корхоналар Буюк Британияда мавжуд заиф корпоратив шаффофлик режимидан қандай фойдаланаётганини диққат билан кўздан кечирамиз. Ортиқхўжаевнинг Artel-Akfa гуруҳи давлат ёрдами билан ўзининг Ўзбекистон бозоридаги улушини анча-мунча кўпайтириб олганига тааллуқли айни суриштирувда Британияда рўйхатдан ўтган фирмалар чет элларда қанақа ишлаётгани, шунингдек, ушбу мамлакатда мавжуд маълумотларни ошкор қилиш стандартлари хусусида ташвиш билдирилади.\n− Ушбу маълумотлар Англия ва Шотландияда масъулияти чекланган ширкатлар (Limited Liability Partnerships) ининг шаффоф эмаслиги хусусидаги такрор ва такрор огоҳлантиришларга қарамасдан, улардан бизнес ҳақиқий эгасини яшириш учун фойдаланиш давом этаëтганидан далолат беради. Айни пайтда амалдаги заиф талабларни ҳам бажармаëтган ширкатларга нисбатан бирор жиддий чора кўрилмаëтир¸− дейди парламент аъзоси ва соядаги ҳукуматнинг молия вазири Аннелиз Доддс.\nАктивлари йўқ¸ аммо бизнеси катта\nArtel-Akfa гуруҳига алоқадор Британияда рўйхатга олинган ширкатлар очиқлаган корпоратив маълумотлар уларнинг ҳақиқий эгасини очиқлаш талаб этиладиган янги қоидаларни айланиб ўтаëтганини кўрсатади.\nArtel-Akfa гуруҳининг эгалик структураси анча мураккаб. Баъзи компанияларга Жаҳонгир Ортиқхўжаевнинг ўзи (ҳарқалай, жорий йил мартига қадар) эгалик қилади. Гуруҳнинг бошқа корхоналари акциялари эгалари унинг хотини ва икки шериги Аброр Ғаниев ва Исмоил Исроиловдир. Улар, "сиз ушбу акцияларнинг ҳақиқий ёки фақат номинал эгаларимисиз?" деган саволга жавоб беришдан бош тортди.\nДекларациясига кўра на активлари ва на даромади бўлган Британияда рўйхатдан ўтган ширкатларнинг Ўзбекистондаги Artel-Akfa гуруҳи акцияларига эгалик қилаётгани ёки катта инвестиция киритаëтганига гувоб бўлдик.\nМасалан¸ 2009 йил сентябрида ташкил топган Dartlex Impex LLP ширкатини олайлик. Dartlex Impex, ҳар қанақасига ҳам, Ўзбекистон иқтисодиётида каттагина улушга эга Британия ширкатидир. Рўйхатга олингандан бери бу ширкат Ўзбекистонда 2011 йил апрелида қайдга олинган White Machine Technology LLC компанияси орқали Artel-Akfa гуруҳининг 95,7 фоиз акциясига эгалик қилади.\n2015 йили Dartlex Impex Навоий эркин иқтисодий зонасида ташкил этилган 35,2 миллион АҚШ долларлик қўшма корхонада Artel-Akfa гуруҳининг британиялик шериги сифатида тилга олинди.\nМиллионлаб долларлик инвестиция киритилгани айтилган айни даврда Dartlex Impex компанияси Британияда топширган молиявий ҳисоботида йиллик фойдаси 3,750 фунт стерлинг бўлганини ëзди. Бу эса¸ иккинчи қўл машина олишга ҳам етмайдиган маблағ! Ширкат ўзининг соф активлари миқдорини 37 694 фунт стерлинг қилиб кўрсатди.\nDartlex Impex компанияси молиявий ҳисоботига Брюссел чеккасидаги шаҳарчада яшайдиган тиш доктори Али Мулайе қўл қўйиб келган. Мулайенинг Британияда рўйхатга олинган 100 дан ошиқ компаниянинг айни ҳисоботларига қўл қўйгани айтилади. Buzzfeed медиа-компанияси вакиллари Мулайени излаб топганида, айтишларича¸ ўзини алдашганини иддао қилиб: “Мен уларнинг қанақа компания эканини, қаерда жойлашганини ва қандай бизнес билан шуғулланишини мутлақо билмайман”, деб айтган.\n2015 йили Англиянинг яна бир масъулияти чекланган ширкати Wynex Innovation LLP Ўзбекистондаги қўшма корхонага бош бўлгани, Ортиқхўжаевга қарашли Artel бренди остида мобил телефонлар ишлаб чиқарадиган бу корхонага 2 миллион долларлик инвестиция киритгани хабар қилинди. Ўша вақтда Wynex Innovation компаниясининг очиқланган активлари йўқ эди, камомади эса 419 фунт стерлинг қилиб кўрсатилган.\nЯқинда Wynex Innovation LLP Tashkent City лойиҳасининг чет эллик инвесторларидан бири сифатида пайдо бўлди. 1,3 миллиард долларлик йирик лойиҳа Ўзбекистон пойтахти марказини бутунлай ўзгартириб юбормоқда. Tashkent City давлат-хусусий сектор шериклигидаги лойиҳа бўлиб, у бевосита Тошкент ҳокими Жаҳонгир Ортиқхўжаев ваколати ҳудудидадир. Ҳоким бўлишидан олдин Ортиқхўжаев бу лойиҳа директори эди.\nWynex Innovation LLP Tashkent Cityда High Land City LLCдаги 8,19 фоиз улушни сотиб олди. High Land City LLC 1-лотдаги 1180 хонадондан иборат мажмуа лойиҳасининг ягона инвестори ҳисобланади.\nWynex Innovation компаниясининг 2018 йилги ҳисоботида унинг даромад олмагани ва камомадининг 1500 фунт стерлинг бўлгани айтилади. МЧШ иддаосича¸ ҳисобидаги нақд пули миқдори 300 фунт стерлинг.\nЎзбекистоннинг бизнес реестри маълумотига кўра, High Land Cityнинг энг йирик акциядори (81,24 фоиз) Исмоил Исроиловдир. У рўйхатда Akfa Engineering and Management компанияси менежери сифатида қайд этилган. 2019 йили ўтказилган суриштирув натижасига кўра, Жаҳонгир Ортиқхўжаев компаниянинг 100 фоиз эгасидир.\nБритания масъулияти чекланган ширкатлари (UK Limited Liability Partnerships) жамиятнинг сергак аъзолари қонунбузарликлар ҳақида хабар бериши ва уларни аниқлаши учун ўз молиявий маълумотларини очиқлаши шарт. Лекин Британия чекланган ширкатлари (UK Limited Partnerships) олдига бундай талаблар қўйилмайди.\nСўнгги йилларда Шотландиянинг масъулияти чекланган ширкатларига (SLP) алоҳида эътибор қаратила бошлади. Бунга рўйхатга олинаётган юридик шахслар ( “Transparency International” ташкилотига кўра, рўйхатга олинган юридик шахслар сони 2007 йилдан 2016 йилгача 430 фоиз ортган) ва уларнинг шаффоф бўлмаган амалиётларга яқинлиги ва пул ювиш билан боғлиқ жанжаллар сабаб бўлган.\n‒ Ушбу юзаки компаниялар Британиядаги легитим тизим сифатида дунë бўйлаб ўғирлик, порахўрлик ва уюшган жиноятчиликнинг гуллаб-яшнашига сабаб бўлди, ‒ дейилади Transparency International ташкилотининг Британия идораси ҳозирлаган ҳисоботда.\nSLPлар нафақат бизнес партнëрлар олдидаги масъулиятни чеклайди¸ балки унинг ҳақиқий эгаси номининг очиқ ҳужжатларда кўринмаслиги учун ниқоб ҳам таклиф этади. Улар яна шерикларидан алоҳида юридик шахслар ҳам ҳисобланади. Натижада SLP шартномалар тузиши ва банк ҳисоб рақамлари очиши мумкин. Айни ҳол уларни шаффоф бўлмаган бизнес фаолияти учун жозибали этади.\nМисол учун Шотландиянинг иккита чекланган ширкати: MacMerry Management LP билан Grandes Investment Group LPни олиб қарайлик.\nMacMerry Management LP компанияси Ўзбекистонда салмоқли − Artelга қарашли Technic Globe МЧЖда 78,73 фоиз, Quality Electronics, Factory of Technologies, Asia Electron ва Next Generation Products МЧЖларда 50 фоиз – акциялар портфелига эга. Kомпания мазкур тўрт фирма орқали Ўзбекистон пойтахти марказидаги қурилаётган тураржой бинолари, тижорат ҳудудлари ва меҳмонхона мажмуалари туркумидан иборат Tashkent Cityнинг 1 ва 7-лотларига инвесторлик қилмоқда\n2017 йил январида рўйхатга олинган Grandes Investment Group LPнинг қандолат маҳсулотлари чакана савдоси билан шуғулланувчи Craffers компаниясида 38,95 фоизлик улуши бор. Бу SLP Жаҳонгир Ортиқхўжаев билан бирга Craffersга эгалик қилади, унинг бизнес шериклари қаторида Аброр Ғаниев ҳам бор.\nЎзбекистонга инвестиция киритаётган ушбу SLPлар ҳақида молиявий ахборот жуда кам. Билганимиз, MacMerry Management LPнинг бошланғич капитали 50 фунт стерлинг бўлиб, уни Сейшел оролларида жойлашган шериги Longford Solutions Ltd киритган. Grandes Investment Group LPнинг бошланғич капитали 100 фунт стерлинг ва уни Сейшел оролларида жойлашган шериги Tormex Alliance Ltd киритган.\nГарчи бу SLPлар Британия ҳудудида фаолият юритса ҳам, Британия жамоатчилиги улар ҳақидаги молиявий ахборотни ола билмайди.\nGrandes Investment Group LPнинг ортида турган шахслар хусусида гап кетганда, вазият янада чигаллашади.\nКомпания аввалига -2017 йил 24 октябрида асл эгаси ëки "муҳим назоратга эга шахс"ни эълон қилган. Британиядаги шаффофликка оид янги қонунга кўра¸ компанияни назорат қилувчи ёки унда 25 фоиздан кўпроқ акцияга эга бўлган юридик ёки жисмоний шахслар номини очиқлаши шарт.\nАммо кўп ўтмай¸ "муҳим назоратга эга шахс" (“Grandes Investment Growth LP”) ўзини LP(Limited Partnership) деб эълон қилди. Англия LPлари эса 2017 йили қабул қилинган янги тартибга кўра¸ рўйхатга олинадиган юридик шахс эмас. Бу тоифа ширкатларнинг ўз асл эгалари ëки ширкат устидан муҳим назоратга эга бўлган шахслар номини ошкор қилиши мажбурий эмас.\nБуюк Британиядаги ислоҳотлар мақсади ҳалол тадқиқотчининг у ëки бу компания устидан муҳим назоратга эга шахслар занжири бўйлаб ҳаракатланиб, эҳромнинг чўққисига етиб бориши ва пирамида тепасида унинг ҳақиқий эгаси бўлган бир-икки шахсни топишига имкон яратишдир.\nАммо бу ислоҳотлардаги кемтиклар қидирилаëтган маълумотларни очиқламасликка ҳам жой қолдиради.\nGrandes Investment Group LP 2018 йил 5 ноябрда “муҳим назоратга эга шахс” ўзгарганини билдирган. Бу эса 2018 йил 25 октябрда рўйхатга олинган Investment Holding Group LPдир.\nКомпания, “чекланган ширкатга боғлиқ... муҳим назоратга эга шахс ўлароқ танилган бирор шахс йўқ”, деб баёнот берди. У Буюк Британиядаги ислоҳотлар доирасида шундай қилиш ҳуқуқига эга. Биз эса Grandes Investment Group компанияси бошқарувининг фирмада 25 фоиз ёки кўпроқ акцияга эга бўлган бирор одам йўқ, деган гапига ишонишга мажбурмиз.\nБуюк Британиянинг 2017 йилда кучга кирган қонунчилигида ушбу мамлакатда рўйхатдан ўтган юридик шахс “муҳим назоратга эга шахс” ҳақида Рўйхатга олиш палатаси (Company House) га хабар бермаса, унинг жарима, ҳатто жиноий жавобгарликка тортилиши назарда тутилади.\nЖорий йил апрелида Рўйхатга олиш палатасига хат ёзганимизда, “муҳим назоратга эга шахс” га оид талабни бажармаган бирор SLPнинг жаримага тортилмагани" ҳақида жавоб олдик.\n“Рўйхатга олиш палатасининг асосий мақсади SLPларни жиноий жавобгарликка тортиш эмас¸ балки уларнинг "муҳим назоратга эга шахс"лар ҳақидаги талабни бажаришини таъминлашдир. Шундай бўлса-да¸ палата Тўловга лаëқатсизлик хизмати¸ Қаллобликларга қарши кураш ва молиявий прокуратура билан бундай талабга бўйсунмаган компанияларга қарши жиноий иш очиш борасида яқин ҳамкорлик қилмоқда”¸ дейилади Company House матбуот хизмати томонидан openDemocracy нашрига юборилган электрон мактубда.\nБританиядаги жорий амалиëт¸ ҳеч қандай текширув ва аудит тизимисиз¸ юридик шахслар ва уларни ташкил қилиш билан шуғулланадиган агентларнинг ҳалол ишлашига ишонч билдирган.\nЮридик шахсларни ташкил қилиш билан шуғулланадиган агентлар ушбу жараённинг муҳим таркибий қисмидир. Улар Akfa-Artel компаниялар гуруҳи сингари чет эллик мижозларга барча хизмат турларини таклиф этмоқда. Юридик шахсларни ташкил қилиш билан шуғулланадиган агентлар мижозларга компаниялар ташкил қилиш, банк ҳисоб рақамлари очиш ва зарур ҳолларда юридик шахсни назорат қилиб туриш учун номинал директорлар ёки шерикларни топиб беришда ёрдамлашади.\nБиз Рўйхатга олиш палатасига Британия компанияларида номинал директорлардан фойдаланилаётганига оид хавотирларимизни билдирдик. Рўйхатга олиш палатаси бизга “Компаниялар тўғрисида”ги қонунда номинал директорни ишдан четлатиш тўғрисида ҳеч қандай банд йўқлигини айтди.\nАммо Рўйхатга олиш палатасидан билдиришларича, Британия ҳукумати масъулияти чекланган шериклардан ва бош шериклардан талаб қилинадиган маълумотларни кўпайтиришни таклиф қилган. Бу таклифлар орасида компанияни пул ювишга қарши кураш бошқармаси орқали рўйхатга олиш¸ ҳамда Британияда рўйхатга ўтган ширкатнинг бу мамлакатга чиндан алоқаси борлигини кўрсатувчи йиллик ҳисобот талаби ҳам бор.\nМасъулияти чекланган ширкатлар учун компания ҳисоб рақамлари очиш ҳақида гап кетганда, Рўйхатга олиш палатаси қуйидагиларни маълум қилди: “Агар қўлимизда очиқ ҳисоботларда кўрсатилгани билан амалдаги ҳолат ўртасидаги тавофутни кўрсатадиган маълумот бўлса¸ биз LLP билан боғланиб, тегишли сўровлар юборамиз”.\nМолиявий жиноятлар бўйича консультант Грэҳем Барроуга кўра, Рўйхатга олиш палатаси компанияларни рўйхатга олиш жараёни ва бу ишни қилаëтган агентлар ролини ислоҳ қилиш истагини билдирган. Палатадагиларнинг "пул ювиш билан шуғулланадиган жиноят олами шоввозларнинг вазиятга қараб иш тутадиган устомон ва ақлли экани”дан хабари бор.\n“Жиноятларни фош қилиш билан шуғулланадиган биз каби мутахассисларни айни исмлар, манзиллар ва иш усулларига қайта-қайта тўқнаш келиш¸ аммо уларнинг бу фаолиятини тўхтатиш нари турсин¸ уни сустлаштиришга ҳам қурбимиз етмаслиги тушкунликка солади ”¸ дейди Грэҳем Барроу.\nЎзбекистон жамоатчилиги давлатдан анча-мунча субсидия оладиган бизнеснинг Британия оффшор компанияларига айланаётганини ижирғаниб бўлса-да кузатиб ўтиришга мажбур. Бу ширкатлар бевосита Тошкент шаҳри ҳокимига тегишли компаниялар гуруҳига киради.Оффшор схемалар орқали Ўзбекистон компанияларини назорат қилиб келганини яширган юксак лавозимли давлат арбоблари билан боғлиқ коррупция жанжалидан ҳали ҳам ўзига келмаган Ўзбекистон жамоатчилиги ва ҳуқуқ ҳимоячилари бугун шаффофлик кўпроқ бўлишини истамоқда.\nҲоким билан Akfa-Artel openDemocracy нашрининг оффшор компаниялардан фойдаланишга оид саволларига изоҳ беришдан бош тортди. Ушбу мақолада тилга олинган компаниялар вакиллари ҳам саволларимизга жавоб бермади.\nФақат Ўзбекистон ҳукуматига қарашли Tashkent City маъмурияти нега бу лойиҳдаги инвесторларга оид маълумотнинг шаффоф эмаслигига оид саволимизга қуйидагича жавоб берди:\n“Инвесторларнинг ортида турган фойда олувчилар ва муҳим назоратга эга шахслар хусусида шуни айтмоқчимизки, республиканинг “Чет эл инвестициялари тўғрисида”ги, “Чет эллик инвесторлар ҳуқуқини ҳимоя қилиш кафолатлари ва чоралари тўғрисида”ги ва “Тадбиркорлик фаолияти кафолатлари ва эркинлиги тўғрисида”ги қонунларида ушбу маълумотлартни ошкор қилиш кўзда тутилмаган”.\nG‘arb shirkatlarining O‘zbekistondagi korrupsiya mojarosidagi roliga oid hisobot e’lon qilindi